28545 0 8 1\nΠήγα στη Θάσο χωρίς να έχω αποφασίσει σε πιο από τα 3 camping (Πρίνου, Χρυσά Αμμουδιά, Πευκάρι, το Δαίδαλος δεν το βρήκα στο τηλέφωνο και υπέθεσα ότι δεν λειτουργεί πια) θα μείνω.\nΑφού επισκέφτηκα και τα 3 επέλεξα το Πευκάρι.\nΤελικά έμεινα ευχαριστημένος. Συνολικά είναι ένα πολύ τίμιο camping με πολύ καλό value/money.\n- Ακριβώς πάνω σε μια αξιοπρεπέστατη παραλία για να ρίχνεις τη βουτιά σου όταν ξυπνήσεις ή για βραδινό μπανάκι.\n- Τουαλέτες αρκετες και τις περισσότερες ώρες της ημέρας καθαρες.\n- Παντα ζεστό νερό (αλλα όχι παντα με πίεση βλ. αρνητικά)\n- Ο Γιώργος και η Deppy στη reception είναι εξυπηρετικότατοι και σε κερδιζουν απο την 1η στιγμή!\n- Σχετικά λίγα τροχόσπιτα.\n- Ειδικοί χώροι για τα οχήματα.\n- Κατα τη γνώμη μου είναι στην καλύτερη τοποθεσία στο νησί. Είναι 5' με τα πόδια απ τον Ποτό και δίπλα στο Πευκάρι. Είναι κόντα στις περισσότερες και τις καλύτερες παραλίες του νησιού.\n- Λίγες σκιές\n- Η πίεση του νερού στα ντουζ ήταν προβληματική. Κάποιες φορές το νερό δεν έτρεχε καθόλου.\n- Η ξανθιά κυρία στη reception που μάλλον ήταν ιδιοκτρήτρια του camping είχε κάποιες φορές ξινή συμπεριφορά και ύφος συνταγματάρχη αρκετή για να σε ξενερώσει.\nΣτις προτιμήσεις μου κέρδισε το camping του Πρίνου στο νήμα, κυρίως λόγω της ιδανικής τοποθεσίας του.


Το Into the Water θα μεταφερθεί στη μεγάλη οθόνη\n17 Φεβρουαρίου 2017 03:07\nΗ DreamWorks Pictures αγόρασε και επίσημα τα κινηματογραφικά δικαιώματα για το Into the Water, το επόμενο βιβλίο από την συγγραφέα του The Girl on the Train, Paula Hawkins, που είδε το πρώτο βιβλίο της να γίνεται ταινία από την ίδια εταιρία. ...\nΗ Marjane Satrapi θα σκηνοθετήσει το Radioactive\n17 Φεβρουαρίου 2017 01:17\nΗ Marjane Satrapi έκλεισε για να σκηνοθετήσει το Radioactive, μια καινούρια ταινία της Working Title με βάση το graphic novel του 2010 από την Lauren Redniss, Radioactive: Marie & Pierre Curie: A Tale of Love and Fallout. Η Studiocanal θα αναλάβει την πλήρη χρηματοδότηση της ταινίας και ο Jack Thorne έχει αναλάβει το σενάριο με τους Tim Bevan, Eric Fellner και Paul Webster ως παραγωγούς. ...\nΗ Kerry Washington θα είναι παραγωγός στο City Of Saints & Thieves\n17 Φεβρουαρίου 2017 00:53\nΗ Universal Pictures αγόρασε τα κινηματογραφικά δικαιώματα για το City Of Saints & Thieves, το πρώτο βιβλίο της Natalie C. Anderson, το οποίο έκανε εξαιρετικές πωλήσεις. Ο Will Packer της Will Packer Productions και η Kerry Washington μέσω της Simpson Street βρίσκονται σε συζητήσεις για να είναι παραγωγοί ενώ παραγωγός θα είναι και ο James Lopez. ...\nΟ Patrick Stewart δεν έχει τελειώσει ακόμη με τον Charles Xavier\n16 Φεβρουαρίου 2017 22:09\nΜε το Logan να είναι και επίσημα το αντίο του Hugh Jackman στο σημαντικότερο ρόλο της καριέρας του, αυτόν του Wolverine, τον οποίο τον ενσάρκωσε σε όλες τις ταινίες X-men με εξαίρεση το Deadpool (αν και είδαμε απόκομμα από περιοδικό με το πρόσωπο του), το άλλο μεγάλο ερωτηματικό είναι για τον Patrick Stewart, ο οποίος και αυτός από το 2000 ερμηνεύει τον Charles Xavier. ...


June 6, 2021 June 6, 2021 Παύλος Γασπαρινάτος\tAzerbaijanGP, F1, Lance Stroll, Mario Isola, Max Verstappen, Pirelli\nΟ επικεφαλής της Pirelli για την F1, Mario Isola, πιστεύει ότι τα κλαταρίσματα των Max Verstappen και Lance Stroll ήταν αποτέλεσμα θραυσμάτων.\nΤόσο ο Stroll όσο και ο Verstappen είχαν ατυχήματα στην ευθεία εκκίνησης τερματισμού, καθώς η C3 γόμα της Pirelli “εξερράγη”. O Mario Isola υποστήριξε ότι τα κλαταρίσματα μπορεί να προήλθαν από θραύσματα που υπήρχαν στην πίστα, τονίζοντας, ωστόσο, ότι πρέπει να διενεργηθεί έρευνα.\n“Προφανώς πρέπει να κάνουμε έρευνα. Είναι ξεκάθαρο. Ό,τι έχω συλλέξει μέχρι τώρα είναι προκαταρκτικές ενδείξεις. Ήταν ένα ξαφνικό ξεφούσκωμα τόσο από τον Stroll όσο και από τον Verstappen, χωρίς καμία ένδειξη. Αυτό έγινε στο πίσω αριστερό ελαστικό, γεγονός αρκετά ανησυχητικό.”\n“Αν μιλήσουμε για φθορά, το ελαστικό που καταπονείται περισσότερο είναι το εμπρός δεξιά. Άρα, δεν ήταν ζήτημα φθοράς. Επίσης, βρήκαμε στο πίσω αριστερό ελαστικό του Hamilton μία εγκοπή, η οποία ήταν αρκετά μεγάλη. Αυτό έγινε κατά την διάρκεια της κόκκινης σημαίας, δηλαδή στο ίδιο stint που ο Max τράκαρε.”\n“Τα μονοθέσια ήρθαν, έβγαλαν τα ελαστικά, για να βάλουν νέα. Εμείς τσεκάραμε τα χρησιμοποιημένα ελαστικά και βρήκαμε μία εγκοπή στο πίσω αριστερό. Ευτυχώς, αυτή η εγκοπή δεν επηρέασε την κατασκευή του ελαστικού. Γι’ αυτό δεν έχασε πίεση το ελαστικό. Άρα, έχουμε την απόδειξη κι άλλου ελαστικού με εγκοπή.”\n“Τα υπόλοιπα ελαστικά που χρησιμοποιήθηκαν για 30,32,33 γύρους δεν έδειξαν κάτι για πιθανό πρόβλημα. Αυτά ξέρω αυτήν την στιγμή. Τα ελαστικά θα μεταφερθούν στο Μιλάνο για ανάλυση όσο το δυνατόν ταχύτερα.”\nO Mario Isola τόνισε ότι καταλαβαίνει για ποιο λόγο οι Stroll και Verstappen ήταν ανήσυχοι για την αξιοπιστία των ελαστικών της Pirelli.\n“Είναι σχεδόν αδύνατο να σχεδιάσουμε ένα ελαστικό που είναι ικανό να αντέξει κάθε είδους θραύσμα, αν ήταν θραύσμα. Αν δεν ήταν θραύσμα, πρέπει να σκεφτούμε τι θα κάνουμε. Ωστόσο, καταλαβαίνω απόλυτα τους οδηγούς που ανησυχούν. Κι εγώ, επίσης, είμαι ανήσυχος.”\n“Πιστεύω ότι ήταν θραύσματα, καθώς δεν είχαν κάποια περίεργη ένδειξη στο μονοθέσιο ή στις αναρτήσεις ή στα ελαστικά ή στα φρένα. Τίποτα δεν έδειχνε ότι θα υπάρξει κλατάρισμα. Το κλατάρισμα ήταν ξαφνικό. Άρα, σκεπτόμενοι ότι το πίσω αριστερά ελαστικό δεν ταλαιπωρείται τόσο, αλλά και την εγκοπή στο ελαστικό του Lewis, θεωρούμε ότι τα κλαταρίσματα προήλθαν από θραύσματα.”\n← Valtteri Bottas – “Κάτι πήγαινε λάθος με το μονοθέσιο όλο το τριήμερο”\nCarlos Sainz – “Όχι ο αγώνας που θα ήθελα” →\nApril 3, 2020 August 6, 2020 Ζαφειρόπουλος Διονύσης\nWolff – Σταμάτησε η εξέλιξη του φετινού μονοθεσίου


Τεχνολογικός θάνατος - www.enzoionline.com\nΑς υποθέσουμε ότι κάποιος από μας μπορούσε, σαν ένας νέος "Μάρτυ ΜακΦλάι" να ταξιδέψει στο χρόνο, από τη δεκαετία του 1980 στη σημερινή εποχή. Θα ενθουσιαζόταν άραγε από όσα θα έβλεπε;\nΣτη δεύτερη ταινία της τριλογίας Back to the Future, ένας έφηβος, ο Μάρτυ Μακ Φλάι, ταξίδευε από τη δεκαετία του 1980 στο μέλλον... Εκεί έβλεπε ιπτάμενα αυτοκίνητα, το ολόγραμμα ενός καρχαρία να του επιτίθεται, ρούχα που στεγνώνουν αυτόματα, πίτσες που ετοιμάζονται σε χρονο dt, ηλεκτρονικούς υπολογιστές να ελέγχουν ολάκαιρο σπίτι κ.ο.κ.\nΒλέπετε, όλοι μας όταν μιλάμε για "τεχνολογία", το πρώτιστο πράγμα που μας έρχεται στο νου είναι εφευρέσεις και εξελίξεις που θα κάνουν τη ζωή μας πιο άνετη, τις δουλειές μας πιο εύκολες και γρήγορες στο να γίνουν, τη διασκέδασή μας περισσότερη...\nΕκείνο που δεν προέβλεψαν οι δημιουργοί αυτής της κατά τα άλλα εξαιρετικής τριλογίας, αλλά και όλοι όσοι ασχολούνται με την τεχνολογία (ή μήπως κάποιοι από αυτούς το προέβλεψαν;), είναι τι επίδραση θα είχε η εξέλιξη της τεχνολογίας στη συμπεριφορά του ανθρώπου...\nΑν λοιπόν κάποιος από τη δεκαετία του 1980 ταξίδευε στη σημερινή εποχή τι θα έβλεπε; Θα έμενε άναυδος βλέποντας πως οι άνθρωποι έχουν πλέον ελάχιστη προσωπική επικοινωνία. Θα έβλεπε καφετέριες γεμάτες με κόσμο, που κάθονται σ' ένα τραπέζι αλλά δε βλέπουν ο ένας τον άλλο: βλέπουν τις οθόνες των κινητών και των tablet τους. Θα έβλεπε ανθρώπους να περπατάνε στους δρόμους χωρίς να βλέπουν γύρω τους, χωρίς να χαιρετάνε κόσμο, χωρίς καν να κοιτάζουν ποιος περνά από δίπλα τους, επειδή όλη την ώρα βλέπουν την οθόνη του κινητού τους. Θα σημείωνε πως "κάποιος εφηύρε κάτι μαραφέτια που λέγονται tablet και κινητά τηλέφωνα κι ελέγχει μ' αυτά τους ανθρώπους..."\nΘα έβλεπε ανθρώπους να κρατάνε selfie sticks και να προσπαθούν με τις ώρες να βγάλουν την τέλεια selfie. Να αλλάζουν γωνία προσώπου, να πηγαίνουν μπρος - πίσω, να σουφρώνουν τα χείλη, να βγάζουν τον εαυτό τους μπροστά από ένα καθρέφτη μιας δημόσιας τουαλέτας ή της δικής τους τουαλέτας, να βγάζουν φωτογραφία από ψηλά για να φαίνεται το ντεκολτέ, να βγάζουν φωτογραφία όπου θα φαίνονται οι γάμπες και τα οπίσθια να ξεροψήνονται στον καλοκαιριάτικο ήλιο άνευ προσώπου, να βγάζουν φωτογραφία το κοκτέηλ επάνω στο τραπέζι ή το διακοσμημένο πιάτο άνευ προσώπου... Θα έγραφε στο σημειωματάριό του πως "οι άνθρωποι δεν ξέρουν πλέον πώς να βγάλουν μια φωτογραφία... Βγάζουν φωτογραφίες για ηλίθιους λόγους, σε ηλίθια μέρη, άνευ λόγου, άνευ προσώπου ή αν περιλαμβάνονται και τα πρόσωπά τους, φαίνονται σαν ηλίθιοι με σουφρωμένα χείλη στις φωτογραφίες αυτές..."\nΘα έβλεπε ανθρώπους να πηγαίνουν διακοπές και να τραβούν τα πάντα σε φωτογραφίες και βίντεο. Να είναι συνέχεια με το κινητό στο χέρι και να τραβάνε φωτογραφίες και βίντεο... Θα συνέχιζε στο σημειωματάριό του: "οι άνθρωποι έπαψαν πλέον να διασκεδάζουν... δεν αφήνουν τους εαυτούς τους ελεύθερους να διασκεδάζουν... όλη την ώρα τραβάνε τους εαυτούς τους φωτογραφίες και βίντεο... ποιος άραγε τα βλέπει αυτά;"\nΕπιπλέον, θα παρατηρούσε πώς έγραφαν οι άνθρωποι. Θα έβλεπε ολόκληρες γλώσσες να μη γράφονται με τα γράμματα του αλφαβήτου τους, αλλά με το αγγλικό αλφάβητο... Θα έβλεπε κομμένες λέξεις ή λέξεις που να τους λείπουν τα φωνήεντα... Θα έβλεπε ένα γνωστό μου να διαβάζει αυτά που γράφω τώρα και να μου γράφει με sms "Ti grafis re mlk?" Θα σημείωνε πως "οι άνθρωποι δεν ξέρουν πλέον να γράφουν..."\nΠαράλληλα, θα έβλεπε ανθρώπους καρφωμένους μπροστά στις οθόνες του υπολογιστή τους, απλά να πατάνε το scroll για να πηγαίνει πιο κάτω η οθόνη κι ενίοτε το like ... Scroll ... Like ... Scroll ... Like ... Scroll ... Like ... Μηχανιστική εργασία ... Θα παρατηρούσε πως ελάχιστοι πλέον διαβάζουν κείμενα ... Ελάχιστοι διαβάζουν ... Μόνο σε φωτογραφίες αντιδρούν οι πλείστοι, πατώντας το μαγικό κουμπάκι ... Θα έγραφε λοιπόν: "Ελάχιστοι διαβάζουν κείμενα στο μέλλον... Μόνο φωτογραφίες βλέπουν..."\nΘα αναρωτιόταν τι είναι αυτό το LIKE... Θα παρατηρούσε μ' ενδιαφέρον τα κοινωνικά δίκτυα και θα έβλεπε πως οι άνθρωποι κάνουν το παν γι' αυτό το LIKE... Πως όλες οι φωτογραφίες και βίντεο που έβλεπε να τραβάνε πριν οι άνθρωποι. αναρτούνται με σκοπό το LIKE ... Πως όλες οι δοκιμαστικές γωνίες λήψης και τα duckfaces, γίνονταν με σκοπό τα περισσότερα LIKE... Πως κάθε ξεγύμνωμα σε φωτογραφία ή βίντεο, γινόταν με σκοπό τα περισσότερα LIKE... Θα έβλεπε ανθρώπους να μπαίνουν σε ειδικά προγράμματα και να τροποποιούν τις φωτογραφίες τους, με σκοπό τα περισσότερα LIKE ... Θα έβλεπε πως οι άνθρωποι ανταλλάζουν LIKE ο ένας με τον άλλο ... Βάζει ο Α LIKE στη φωτογραφία του Β και περιμένει τον Β να πράξει το ίδιο... Θα έβλεπε πως οι άνθρωποι ενθουσιάζονταν μόνο, μα μόνο, όταν έπαιρναν πολλά LIKE ... Θα σημείωνε έκπληκτος πως "αυτό το κουμπί, το LIKE, ελέγχει τους ανθρώπους... Από αυτό εξαρτάται πλέον η ευτυχία των ανθρώπων!"\nΘα έβλεπε ανθρώπους εντελώς ανέκφραστους ... Θα έβλεπε ανθρώπους που δεν αντιδρούν. Θα έγραφε: "Αντί οι άνθρωποι να αγκαλιάζονται και να φιλιούνται, στέλλουν απλά εικονίδια με καρδούλες ο ένας στο προφίλ του άλλου. Αγκαλιάζονται και φιλιούνται μόνο αν είναι να τραβήξουν φωτογραφία για περισσότερα LIKE ... Οι άνθρωποι δε γελάνε, απλά κοιτάνε την οθόνη... Στέλλουν όμως εικονίδια που δείχνουν πως έσκασαν στα γέλια, κι ας είναι τελείως ανέκφραστοι... Οι άνθρωποι βλέπουν ένα άνθρωπο δίπλα τους να έχει πρόβλημα και δεν τον βοηθάνε. Απλά τραβούν βίντεο ή selfie... Οι άνθρωποι δε βγαίνουν στους δρόμους για να διαμαρτυρηθούν για κάποιο κοινωνικό πρόβλημα, ούτε προσπαθούν ν' αλλάξουν τον κόσμο προς το καλύτερο. Απλά κάνουν LIKE και SHARE...πιστεύοντας πως έτσι θα σταματήσουν την αδικία..."\nΤέλος, θα έβλεπε ανθρώπους μανιωδώς να αναρτούν φτιαχτές φωτογραφίες και βίντεο στα ηλεκτρονικά τους προφίλ, με σκοπό τα περισσότερα LIKE, θέλοντας να φτιάξουν μια εικόνα για τον εαυτό τους που δεν ισχύει στην πραγματικότητα... Ανθρώπους που ουσιαστικά δε ζουν αυτά που αναρτούν, αλλά αυτά θέλουν να δείχνουν. Ανθρώπους που δεν αισθάνονται πράγματι όσα εκφράζουν μέσα από τα κοινωνικά δίκτυα. Θα σημείωνε: "Στην πραγματικότητα, σε κανένα πλέον δεν αρέσει η ζωή του. Όλοι προσπαθούν να δείξουν πως ζουν, αλλά στην πραγματικότητα κανένας πλέον δε ζει..."\nΟ πιθανός ταξιδιώτης του χρόνου λοιπόν, θα επέστρεφε στο 1980, θα έβρισκε τον Ντοκ Μπράουν και θα του έλεγε: "Η ανθρωπότητα κινδυνεύει. Πρέπει να το σταματήσουμε..." Δεν υπάρχουν όμως ταξιδιώτες στο χρόνο και είμαστε στο 2017. Το ερώτημα που βάζω όμως είναι το ίδιο. Μπορούμε να σταματήσουμε αυτό που συμβαίνει;


Τα λιπίδια του αίματος και η διατροφή.\nΤα λιπίδια του αιμάτος και η διατροφή\nΔευτέρα, 20 Αυγούστου 2001\nΣτην όχι και τόσο μακρινή εκείνη εποχή, προς το τέλος της δεκαετίας του 1920, τα καλοκαίρια, κάθε Πέμπτη βράδυ, γύρω στις 9 με 11 μμ, τα «καραβάνια» με τις γκαμήλες περνούσαν, νωχελικά, λικνιστικά, ήρεμα και αθόρυβα μέσα στη νύχτα, από το δρόμο που ήταν μπροστά στο σπίτι μας στην Κερύνεια. Οι γκαμήλες, αυτά τα «πλοία της ερήμου,» διάβαιναν φορτωμένες με τα κηπευτικά, τα πορτοκάλια, τα μανταρίνια, τα λεμόνια, τις πατάτες, το κολοκάσι, τα λαχανικά, τα καρπούζια και τα πεπόνια, τα αμύγδαλα και τα καρύδια και με όλη την ποικιλώνυμη σοδιά της καταπράσινης περιοχής του Καραβά και της Λαπήθου. Αλλά δεν ήταν μονάχα οι γκαμήλες.\nΚάθε τόσο έκανε την εμφάνισή του και κάποιο κάρο, που το σέρναν ένα ή δυο μουλάρια μαζί, να αργοκυλάει στην αμαξωτή σκυρόστρωτη στράτα, με τις δυο τεράστιες ρόδες του, με τη σιδερένια στεφάνη και τα ξύλινα «αδράχτια» τους, να περιστρέφονται αργά και να τρίζουν μέσα στη νύχτα, πάνω στον αλάδωτο άξονα και τα σκύρα του δρόμου.\nΈτσι, όπως η «λάμπα θυέλλης» κρεμότανε από το μέσο του άξονα, και κουνιότανε πέρα-δώθε, ανάμεσα στις θεόρατες ρόδες, οι σκιές από τις ξύλινες αχτίνες των τροχών προβάλλονταν πάνω στην επιφάνεια της στράτας, στους θάμνους, στις καλαμιές στους φράκτες, στα δέντρα, και στους τοίχους των σπιτιών που βρίσκονταν στα πλάγια του δρόμου, κι έμοιαζαν σαν γιγαντιαίοι διασκελισμοί ενός πανύψηλου κολοσσού, που συνόδευε όλη αυτή την πομπή μέσα στη νύχτα. Όπως και οι γκαμήλες, έτσι και τα κάρα ήταν φορτωμένα με τη σοδιά από τα «φθαρτά είδη,» που μεταφέρονταν κάθε Πέμπτη βράδυ από τους τόπους παραγωγής προς την πρωτεύουσα, τη Χώρα, για το βδομαδιάτικο παζάρι, ένα είδος λαϊκής αγοράς, που γινόταν κάθε Παρασκευή\nΑυτή είναι, σε αδρές γραμμές, η εικόνα που ζωντανεύει στη συνείδησή μου κάθε φορά που καταπιάνομαι με την έννοια και τη διεργασία της μεταφοράς θρεπτικών ουσιών και άλλων στοιχείων μέσα από τις αρτηρίες, τα τριχοειδή και τις φλέβες του κυκλοφορικού συστήματος από το έντερο είτε και τις διάφορες «αποθήκες αποθεμάτων,» προς τα κύτταρα των ιστών του σώματος! Αλλά και αντίστροφα: κάθε φορά που συναντώ στον αυτοκινητόδρομο τις τεράστιες νταλίκες και τα γιγαντιαία φορτηγά αυτοκίνητα, το ένα μετά το άλλο, φορτωμένα με τη γεωργική παραγωγή, να οδεύουν μέσα στη νύχτα από την επαρχία προς την αχόρταγη πρωτεύουσα, στο μυαλό μου ξυπνάει η εικόνα της αέναης διακίνησης των θρεπτικών ουσιών του σώματος, με το αίμα που ρέει ακατάπαυστα μέσα στο αφάνταστα πολύπλοκο οδικό μας, αγγειακό ήθελα να πω, σύστημα!\nΑπό κάποια συγγενή, αθεράπευτη διαστροφή της φαντασίας, αυτόματα, οι νταλίκες και τα φορτηγά , τα κάρα και οι γκαμήλες, όλα φορτωμένα με τα τρόφιμα που μεταφέρονται στην κατανάλωση, μεταμορφώνονται σε «χυλομικρά,» σε λιποπρωτεϊνες με την κακιά και την καλή χοληστερόλη, σε «ελεύθερα λιπαρά οξέα,» πιασμένα χέρι- χέρι με τις λευκωματίνες του πλάσματος του αίματος, με άλλα λόγια σε όλες τις μορφές και τις κατηγορίες των λιπιδίων του αίματος. Όλα αυτά τα λιπίδια αποτελούν, κατά κάποιο τρόπο, το σημαντικότερο είδος τροφής, με την οποία πραγματοποιείται η ενεργειοδότηση των εκατό περίπου τρισεκατομμυρίων κυττάρων που αποτελούν το σώμα μας. Και βέβαια βρίσκονται μέσα στο αίμα είτε για τη μεταφορά τους από το έντερο προς το συκώτι και προς τις λιπαποθήκες για αποθήκευση, είτε για τη μεταφορά τους από τις λιπαποθήκες και το συκώτι προς όλα τα σημεία του σώματος για κατανάλωση από τα κύτταρα.\nΒέβαια το ποσό και το είδος των λιπιδίων που βρίσκονται στο αίμα ποικίλλουν, και μάλιστα σε σημαντικό βαθμό, ανάλογα με την κατάσταση στην οποία βρίσκεται το σώμα στις διάφορες περιπτώσεις. Έτσι, άλλα είναι τα είδη και το ποσό των λιπιδίων που κυκλοφορούνται στο αίμα τρεις ως τέσσερις ώρες μετά από γεύμα που περιείχε λιπαρά, και άλλα τα είδη και διαφορετικά τα ποσά που βρίσκονται στο αίμα όταν το άτομο είναι νηστικό. Επίσης, διαφορετικά είναι τα λιπίδια του αίματος, τόσο κατά το είδος όσο και κατά το ποσό, όταν το άτομο βρίσκεται σε κατάσταση ηρεμίας είτε όταν κοιμάται, από εκείνα που κυκλοφορούνται στο αίμα όταν χρησιμοποιεί τους μυς του, όπως όταν περπατάει, τρέχει, ανεβαίνει σκάλες, κολυμπάει, τρέχει με ποδήλατο ή παίζει τένις. Ακόμα το είδος και το ποσό των λιπιδίων στο αίμα μεταβάλλονται ανάλογα με τη ψυχική διάθεση του ατόμου, το είδος και την ένταση των συναισθημάτων, των επιθυμιών και των προσδοκιών του.\nΑλλά με τους παράγοντες που επηρεάζουν το είδος και το ποσό των λιπιδίων του αίματος δεν τελειώσαμε ακόμα. Πράγματι, σημαντική επίδραση εξασκείται από το συνολικό ποσό του λίπους που βρίσκεται συσσωρευμένο στο σώμα, δηλαδή από το βαθμό της παχυσαρκίας του ατόμου, από το είδος της τροφής και τη συνολική της περιεκτικότητα σε θερμίδες, αλλά και από το βασικό γενετικό υπόστρωμα του ατόμου, δηλαδή από το κληρονομούμενο γενετικό υλικό ( γενώμη, DNA).\nΤα τελευταία χρόνια γίνεται πολύς λόγος και δίδεται μεγάλη δημοσιότητα σε θέματα που έχουν σχέση με τα λιπίδια του αίματος, μετά από τη διαπίστωση ότι η αύξηση ορισμένων ειδών λιπιδίων στο αίμα συσχετίζεται με σοβαρές νοσηρές καταστάσεις, που, στις περισσότερες περιπτώσεις, καταλήγουν σε βαριά αναπηρία είτε και σε πρόωρο θάνατο. Η σοβαρότερη και η περισσότερο απειλητική για τη ζωή από τις καταστάσεις αυτές είναι η αρτηριοσκλήρωση, η οποία . σύμφωνα με όλες τις ενδείξεις, έχει άμεση σχέση με ένα ιδιαίτερο τύπο υπερλιπιδαιμίας, κατά τον οποίο παρατηρείται υπέρμετρη αύξηση των τριγλυκεριδίων και της χοληστερόλης του αίματος.\nΓενικά, τα λιπίδια που κυκλοφορούνται μέσα στο πλάσμα του αίματος βρίσκονται με τις ακόλουθες τρεις μορφές: τα χυλομικρά, τις λιποπρωτείνες και τα ελεύθερα λιπαρά οξέα.\nΑ. Τα χυλομικρά. Πρόκειται για σχετικά μεγάλα «σταγονίδια,» ή, καλύτερα «συγκροτήματα» μορίων (μέγεθος 0,1 ως 0,5 μm εκατομμυριοστό του μέτρου), που αποτελούνται κατά μεγάλο ποσοστό από ουδέτερο λίπος, δηλαδή από τριγλυκερίδια, και κατά πολύ μικρότερο ποσοστό από φωσφολιπίδια, και από ακόμα μικρότερο ποσοστό (3 ως 4%) χοληστερόλη, μαζί με πολύ μικρό ποσοστό λευκώματος, που αποτελεί και το περικάλυμμα του «σταγονιδίου,» έτσι ώστε να εξασφαλίζεται η σταθερότητά του μέσα στο πλάσμα του αίματος.Τα χυλομικρά αποτελούν τη μορφή με την οποία το μεγαλύτερο μέρος του λίπους της τροφής, μετά από την πέψη και την απορρόφησή του από τα έντερο, μεταφέρεται με το αίμα από το έντερο προς τις λιπαποθήκες του σώματος, για εναπόθεση μέσα στα λιποκύτταρα του λιπώδη ιστού. Ιδιαίτερη σημασία ενέχει το γεγονός ότι τα λιπίδια που περιέχονται στα χυλομικρά φέρονται από το έντερο προς το αίμα με τη λέμφο, χωρίς προηγουμένως να διέρχονται από το συκώτι.\nΤα χυλομικρά σχηματίζονται μέσα στα ίδια τα επιθηλιακά κύτταρα των λαχνών του εντέρου, κατά τη διεργασία της απορρόφησης του λίπους της τροφής από το έντερο μετά την πέψη του, και στη συνέχεια αποβάλλονται από αυτά τα κύτταρα προς τα λεμφαγγεία του εντέρου και μεταφέρονται με τη λέμφο προς το αίμα. Φυσιολογικά τα χυλομικρά αυξάνονται μέσα στο πλάσμα του αίματος και μπορούν να φτάνουν και σε ποσοστό μέχρι και 2% κατά τη διάρκεια της απορρόφησης λίπους από το έντερο, λίγες ώρες μετά από γεύμα πλούσιο σε λίπος.\nΜολαταύτα, στο φυσιολογικό άτομο, τα χυλομικρά απομακρύνονται γρήγορα από το αίμα γιατί, όταν αυτά περνάνε μέσα από τα τριχοειδή αγγεία που βρίσκονται στο λιπώδη ιστό, υφίστανται την επίδραση ορισμένων ενζύμων που βρίσκονται στο τοίχωμα αυτών των αγγείων, με συνέπεια τη διάσπαση των τριγλυκεριδίων τους σε λιπαρά οξέα και γλυκερόλη, που παραλαμβάνονται από τα λιποκύτταρα και, σε πολύ μικρότερο βαθμό, από τα ηπατικά κύτταρα, και μετατρέπονται σε τριγλυκερίδια, δηλαδή σε ουδέτερο λίπος μέσα σ αυτά τα κύτταρα. Την ίδια περίπου τύχη έχουν και τα φωσφολιπίδια που περιέχονται στα χυλομικρά.\nΒ. Οι λιποπρωτεϊνες. Πρόκειται για υπομικροσκοπικά «συγκροτήματα» μορίων, πολύ μικρότερα από τα χυλομικρά, αλλά που ουσιαστικά αποτελούνται από τα ίδια σχεδόν συστατικά με τα χυλομικρά, υπό διαφορετικές όμως αναλογίες. Τα συστατικά αυτά είναι τριγλυκερίδια, χοληστερόλη, φωσφολιπίδια και λεύκωμα. Οι περισσότερες λιποπρωτεϊνες παράγονται στο ήπαρ από τριγλυκερίδια, χοληστερόλη φωσφολιπίδια και πρωτεϊνες που συντίθενται από τα ηπατικά κύτταρα, σε μικρότερα δε ποσά και από τα επιθηλιακά κύτταρα των λαχνών του εντέρου, κατά τη διάρκεια της απορρόφησης λιπαρών οξέων από το έντερο.\nΑνάλογα με την αναλογία της πρωτεϊνης σε σχέση με τα λιπίδια που περιέχονται στο «συγκρότημα,» οι λιποπρωτεϊνες διακρίνονται σε τέσσερα είδη. Η διάκριση αυτή είναι σημαντική, γιατί τα διάφορα αυτά είδη έχουν και διαφορετικές λειτουργίες, η δε αύξηση είτε η ελάττωσή τους στο αίμα έχει σοβαρές επιπτώσεις στην υγεία μας. Τα πρώτα τρία είδη είναι: (1) Οι λιποπρωτεϊνες πολύ χαμηλής πυκνότητας, (2) οι λιποπρωτεϊνες ενδιάμεσης πυκνότητας, και (3) οι λιποπρωτεϊνες χαμηλής πυκνότητας, που αποτελούν, κατά κάποιο τρόπο ενιαίο σύστημα.\nΑπό τα τρία αυτά είδη, το πρώτο, δηλαδή οι λιποπρωτεϊνες πολύ χαμηλής πυκνότητας, παράγονται αρχικά στο ήπαρ, και περιέχουν πολύ μεγάλο ποσοστό τριγλυκεριδίων και μικρότερο ποσοστό χοληστερόλης και φωσφολιπιδίων, που συντίθενται στα ηπατικά κύτταρα. Κατά την κυκλοφορία αυτών των λιποπρωτεϊνών μέσα στο αίμα, ένα μεγάλο μέρος από τα τριγλυκερίδια που περιέχονται σ αυτά διασπάται από ένζυμα που βρίσκονται στα ενδοθηλιακά κύτταρα των τριχοειδών, κατά κύριο λόγο στο λιπώδη ιστό, αλλά και σε μικρότερο βαθμό, και σε άλλους ιστούς του σώματος.\nΗ γλυκερόλη και τα λιπαρά οξέα που προκύπτουν από αυτή τη διάσπαση παραλαμβάνονται από τα κύτταρα του λιπώδη ιστού και αποθηκεύονται ως τριγλυκερίδια, δηλαδή ως λίπος, είτε και χρησιμοποιούνται από άλλα κύτταρα ως καύσιμα για την απόδοση ενέργειας, το δε υπολειπόμενο κομμάτι της λιποπρωτεϊνης αποτελεί πλέον μια λιποπρωτεϊνη ενδιάμεσης πυκνότητας. Στη συνέχεια, ένα σημαντικό μέρος από αυτές τις λιποπρωτεϊνες παραλαμβάνεται από τα ηπατικά κύτταρα, και με αυτό τον τρόπο αποσύρονται από την κυκλοφορία, ενώ οι υπόλοιπες επανακυκλοφορούνται και χάνουν προοδευτικά όλα σχεδόν τα τριγλυκερίδιά τους, με αποτέλεσμα να περιέχουν πια, εκτός από την πρωτεϊνη τους, μόνο φωσφολιπίδια και χοληστερόλη σε υψηλή συγκέντρωση. Η μορφή αυτή αποτελεί το τρίτο είδος των λιποπρωτεϊνών, δηλαδή τις λιποπρωτεϊνες χαμηλής πυκνότητας. Οι λιποπρωτεϊνες χαμηλής πυκνότητας κυκλοφορούνται στο αίμα και παραλαμβάνονται αυτούσιες, ουσιαστικά από όλα τα κύτταρα του σώματος, όπου και αποδίδουν στο εσωτερικό αυτών των κυττάρων, τη χοληστερόλη και τα φωσφολιπίδιά τους.\nΗ πρόσληψή τους από τα διάφορα κύτταρα γίνεται ανάλογα με τις ανάγκες αυτών των κυττάρων, και αυτό ρυθμίζεται από τα ίδια τα κύτταρα με την παραγωγή περισσότερων είτε λιγότερων ειδικών υποδοχέων στην κυτταρική τους μεμβράνη. Τελικά, όσες λιποπρωτεϊνες αυτού του είδους περισσεύουν, αποσύρονται από την κυκλοφορία με την πρόσληψή τους από τα ηπατικά κύτταρα.\nΣε ορισμένες παθολογικές περιπτώσεις το συκώτι δεν μπορεί να αποσύρει τις λιποπρωτεϊνες ενδιάμεσης και χαμηλής πυκνότητας από την κυκλοφορία γιατί τα κύτταρά του δεν διαθέτουν τους κατάλληλους υποδοχείς. Σ αυτή την περίπτωση, τα ηπατικά κύτταρα υποχρεώνονται να συνθέτουν συνεχώς καινούρια χοληστερόλη και να παράγουν συνεχώς μεγάλα ποσά λιποπρωτεϊνών πολύ χαμηλής πυκνότητας, με αποτέλεσμα την αύξηση των λιποπρωτεϊνών χαμηλής πυκνότητας και, κατά συνέπεια, και της χοληστερόλης του πλάσματος στο τετραπλάσιο ως και το εξαπλάσιο του φυσιολογικού επιπέδου. Η συνέπεια αυτής της αύξησης της χοληστερόλης του πλάσματος είναι η εναπόθεσή της στα τοιχώματα των αρτηριών, με αποτέλεσμα τη δημιουργία αθηρωματικών πλακών, δηλαδή την πρόκληση αρτηριοσκλήρωσης.\nΤο τέταρτο είδος των λιποπρωτεϊνών του πλάσματος είναι οι λιποπρωτεϊνες υψηλής πυκνότητας, στις οποίες το ποσοστό των πρωτεϊνών στο «σταγονίδιο» φτάνει περίπου στα 50% και, κατά συνέπεια, το ποσοστό των τριγλυκεριδίων τους είναι ελαττωμένο. Παράγονται και αυτές από τα ηπατικά κύτταρα, αλλά και από τα επιθηλιακά κύτταρα του εντερικού βλεννογόνου κατά τη διάρκεια της απορρόφησης λίπους από το έντερο. Η λειτουργία τους δεν έχει διευκρινισθεί πλήρως, πιστεύεται όμως ότι διαθέτουν την ικανότητα να παραλαμβάνουν κρυστάλλους χοληστερόλης, που έχουν ήδη εναποτεθεί στα τοιχώματα των αρτηριών, και να τους αποδίδουν προς τις λιποπρωτεϊνες ενδιάμεσης και χαμηλής πυκνότητας, με αποτέλεσμα την επιστροφή αυτής της χοληστερόλης προς το ήπαρ.\nΔηλαδή, οι λιποπρωτεϊνες αυτού του είδους φαίνεται ότι προστατεύουν τις αρτηρίες μας από την αρτηριοσκλήρωση, και γι αυτό, η χοληστερόλη που περιέχεται σ΄ αυτές χαρακτηρίζεται ως «καλή χοληστερόλη,» ενώ η χοληστερόλη που βρίσκεται ενσωματωμένη στα άλλα τρία είδη των λιποπρωτεϊνών χαρακτηρίζεται ως «η κακή χοληστερόλη.»\nΓ. Τα ελεύθερα λιπαρά οξέα. Η τρίτη μορφή με την οποία βρίσκονται τα λιπίδια μέσα στο πλάσμα του αίματος είναι τα «ελεύθερα λιπαρά οξέα.» Ο όρος είναι παραπλανητικός γιατί τα λιπαρά αυτά οξέα δεν είναι καθόλου «ελεύθερα» μέσα στο πλάσμα, ούτε εξάλλου και θα μπορούσαν να είναι ελεύθερα γιατί, όπως και όλα τα άλλα λιπίδια, και αυτά είναι αδιάλυτα στο νερό. Πράγματι, τα λιπαρά αυτά οξέα βρίσκονται ενωμένα με μόρια λευκωματινών του πλάσματος, αποτελούν δε την κυριότερη μορφή με την οποία στα λιπίδια διακινούνται από τις λιπαποθήκες του σώματος προς όλα τα άλλα κύτταρα για να χρησιμοποιηθούν ως καύσιμα για την απόδοση ενέργειας.\nΤα λιπαρά αυτά οξέα προέρχονται από τα λιποκύτταρα του λιπώδη ιστού, με τη διάσπαση των τριγλυκεριδίων αυτών των κυττάρων, με την επίδραση ειδικού ενζύμου που περιέχεται σ αυτά τα κύτταρα, σε λιπαρά οξέα και γλυκερόλη. Στη συνέχεια, τα λιπαρά οξέα βγαίνουν από τα λιποκύτταρα και ενώνονται με λευκωματίνες μέσα στο πλάσμα του αίματος, με το οποίο μεταφέρονται σε όλους τους ιστούς του σώματος και παραλαμβάνονται από τα διάφορα κύτταρα και, κατά κύριο λόγο, από τις μυϊκές ίνες και το μυοκάρδιο. Το ποσό τους στο αίμα αυξάνεται σε μεγάλο βαθμό όταν το άτομο είναι νηστικό για πολλές ώρες, ιδιαίτερα δε κατά την παρατεταμένη μυϊκή δραστηριότητα. Και στις δυο αυτές περιπτώσεις, και ιδιαίτερα στη δεύτερη περίπτωση, το ποσό τους στο αίμα αυξάνεται γιατί γίνεται κινητοποίηση λιπαρών οξέων για την αντιμετώπιση των αναγκών του σώματος σε ενέργεια.\nΑπό τα παραπάνω θα έγινε φαντάζομαι σαφές ότι το θέμα των λιπιδίων του αίματος είναι αρκετά περίπλοκο, και σε πάρα πολλά σημεία του αδιευκρίνιστο. Είναι προφανές ότι οι διάφορες μορφές των λιπιδίων του αίματος, καθώς και το συνολικό τους ποσό, επηρεάζονται από ένα πλήθος παράγοντες, και ιδιαίτερα από τη λειτουργία, την παρουσία είτε και την απουσία ολόκληρης αρμάδας από ένζυμα που βρίσκονται μέσα στα λιποκύτταρα, στα ηπατοκύτταρα, καθώς και σε διάφορα άλλα κύτταρα του σώματος.. Επιπρόσθετα, η λειτουργία αυτών των ενζύμων επηρεάζεται από διάφορες ορμόνες, όπως είναι η ινσουλίνη, η αδρεναλίνη, τα γλυκοκορτικοειδή των επινεφριδίων, η αυξητική ορμόνη της υπόφυσης, οι γεννητικές ορμόνες, κλπ. Όλοι αυτοί οι παράγοντες είναι, στο μεγαλύτερο μέρος τους ανεξέλεγκτοι και ακολουθούν το δρόμο τους και επιτελούν το ρόλο τους όπως ακριβώς αυτός καθορίζεται από τα γονίδια στο κάθε άτομο, χωρίς να υπάρχει η δυνατότητα (επί του παρόντος) για αποτελεσματική μας παρέμβαση.\nΜολαταύτα, ανάμεσα στους παράγοντες που επηρεάζουν τη συνολική εικόνα, καθώς και τα επί μέρους τμήματα αυτής της εικόνας των λιπιδίων του αίματος είναι και το είδος και το ποσό της καθημερινής μας τροφής. Εκείνο που βασικά μας ενδιαφέρει είναι η διατήρηση των λιποπρωτεϊνών χαμηλής πυκνότητας, δηλαδή εκείνων που περιέχουν την «κακή» χοληστερόλη, σε όσο το δυνατό χαμηλότερα επίπεδα, καθώς και η διατήρηση των λιποπρωτεϊνών υψηλής πυκνότητας, δηλαδή εκείνων που περιέχουν την «καλή» χοληστερόλη, σε σχετικά υψηλό επίπεδο. Μόνο με αυτό τον τρόπο παρέχεται μια σχετική εξασφάλιση από την πρώιμη ανάπτυξη αρτηριοσκλήρωσης, με όλα τα δυσμενή συνακόλουθα.\nΑπό πολλές πειραματικές και άλλες μελέτες, που έχουν γίνει, τόσο σε πειραματόζωα όσο και στον άνθρωπο, προκύπτουν ορισμένες βασικές αρχές όσον αφορά την επίδραση της διατροφής στα λιπίδια του αίματος, και ιδιαίτερα στην «κακή» χοληστερόλη του αίματος: 1. Η αύξηση είτε η ελάττωση της χοληστερόλης που περιέχεται στη τροφή επηρεάζει, αλλά όχι σε σημαντικό βαθμό, την περιεκτικότητα του αίματος σε χοληστερόλη. Πράγματι, η αύξηση είτε η ελάττωση της χοληστερόλης με αυτό τον τρόπο δεν μπορεί να υπερβαίνει ένα ποσοστό, το πολύ 15%. Αυτό συμβαίνει γιατί, και αν ακόμα η πρόσληψη της χοληστερόλης με την τροφή είναι μηδενική, το ήπαρ και το εντερικό επιθήλιο συνθέτουν αρκετή χοληστερόλη για να διατηρήσουν το επίπεδό της στο ύψος που καθορίζεται από ένα σωρό άλλους ανεξέλεγκτους παράγοντες.\n2.Η πρόσληψη με την τροφή λίπους που περιέχει σε μεγάλη αναλογία κορεσμένα λιπαρά οξέα, όπως είναι το βούτυρο του γάλακτος και το λίπος των τυριών και, σε μικρότερο βαθμό, γενικά το ζωικό λίπος, συνεπάγεται αύξηση της χοληστερόλης του αίματος μέχρι και κατά 25%. Συνεπώς καλό είναι αυτά τα λίπη να αποφεύγονται όσο το δυνατό περισσότερο.\n3.Με τη πρόσληψη λίπους με μεγάλη αναλογία σε πολυακόρεστα λιπαρά οξέα, όπως είναι το ελαιόλαδο και τα διάφορα σπορέλαια και ορισμένα ιχθυέλαια, επιτυγχάνεται ελαφρά ως μέτρια μείωση της «κακής» χοληστερόλης του αίματος.\n4. Το οινόπνευμα αυξάνει τη χοληστερόλη του αίματος.\n5. Η πρόσληψη με την τροφή σημαντικής ποσότητας αδιάλυτων και διαλυτών φυτικών ινών μειώνει τη χοληστερόλη του αίματος. Οι φυτικές αυτές ίνες περιέχονται στα χόρτα, στις σαλάτες, στα φρούτα και σε όλα τα προϊόντα που παρασκευάζονται από άλευρα ολικής άλεσης, δηλαδή άλευρα που χρησιμοποιούνται αυτούσια όπως βγαίνουν από το μύλο, με όλο τους το πίτουρο.\n6.Η διατήρηση του βάρους του σώματος στο φυσιολογικό επίπεδο αποτελεί παράγοντα ευεργετικό όσον αφορά τα λιπίδια του αίματος. Απεναντίας, η παχυσαρκία επιδεινώνει την υπερλιπιδαιμία.\n7. Οι θερμίδες του διαιτολογίου που προέρχονται από λίπη και έλαια δεν πρέπει να υπερβαίνουν τα 30% του ολικού ποσού των θερμίδων της διατροφής, καλό δε είναι να διατηρούνται ακόμα και κάτω από τα 25%.\n8. Παρόλα αυτά, γεγονός είναι ότι ο τύπος και το επίπεδο των λιπιδίων του αίματος καθορίζονται γενετικά από τα γονίδια του κάθε ατόμου. Δυστυχώς, αυτό τον παράγοντα δεν είναι δυνατόν, προς το παρόν, να τον αντιμετωπίσουμε με τροποποίηση της διατροφής.\nΚαθηγητής Ιωάννης Χατζημηνάς\nΚαθηγητής Πειραματικής Φυσιολογίας Ιατρικής Σχολής Πανεπιστημίου Αθηνών (Συν/ούχος) :: email :: βιογραφικό ::\nστις 11:07 μ.μ. 1 Σχόλια Διασυνδέσεις\nΚατηγορίες-key word Alimentation, Metabolism, Prof. Hatziminas G.\nΑιμορραγία κεφαλαίου, Αναιμία πολιτικών.\nΑΙΜΟΡΡΑΓΙΑ ΚΕΦΑΛΑΙΟΥ, ΑΝΑΙΜΙΑ ΠΟΛΙΤΙΚΩΝ\nΗ απεργία επενδύσεων παραγωγής που μαστίζει τη χώρα τα τελευταία 30 χρόνια, χρεοκοπεί τον ηθελημένα ανίκανο δημόσιο τομέα, κάνει το ιδιωτικό κεφάλαιο παράσιτο βολικών αναθέσεων χωρίς διαγωνισμούς, επιμερίζει το συνολικό χρέος σε όλους τους πολίτες ως μη όφειλαν, κάνει το χρήμα ακριβότερο και τα τραπεζικά κέρδη δυσθεώρητα και επιβάλλει στενωπό πολιτικών επιλογών ολιγαρχικού χαρακτήρα που αγγίζουν τα όρια της μαφίας.\nΈπρεπε να ασχοληθεί επί διετία η Γερμανική Δικαιοσύνη για να σπάσει το απόστημα της ενεργητικής δωροδοκίας (μίζας) της Siemens για να φτάσει η μπόχα σαν κακούργημα ξεπλύματος βρώμικου χρήματος, παθητικής δωροδοκίας και απιστίας και στη χώρα μας. Από ένα ολιγομελές προανακριτικό γραφείο παρελαύνουν ανέγγιχτοι ως τα χτες εργολάβοι δημοσίων έργων, προστατευόμενοι μεσάζοντες, παρατρεχάμενοι της υψηλής κοινωνίας και έμπιστοι πολιτικών προσώπων που αποκλειστική κατηγόρια του έχουν να ενθυλακώσουν άοσμο, άχρωμο, εύγεστο δημόσιο χρήμα και μάλιστα από ξένη πολυεθνική με την κακιά συνήθεια να καταγράφει και τις παράνομες πληρωμές της ως το 2005.!\nΣκεφτείτε πόσοι επιχειρηματίες αποκλείστηκαν ανέντιμα, πόσοι άλλοι έντιμοι δημόσιοι υπάλληλοι εξοστρακίσθηκαν από τους αναρριχηθέντες μονοκομματικά αναξιοκράτες και πόσοι άλλοι πολιτικοί λασπώνονται ηθελημένα και βάναυσα από τα παπαγαλάκια τους στα ΜΜΕ με το αφοριστικό «όλοι ίδιοι είναι» ή οχι.\nΕίναι καιρός η ψήφος εμπιστοσύνης των Πολιτών να σταματήσει να χορηγεί αυτοδύναμες μονοκομματικές λύσεις που καταντούν τη χώρα χωρίς σύνορα και χωροταξία ,χωρίς υποδομές, απάνθρωπη τσιμεντοχώρα, με παραπτωματούχους «υπουργούς», χωρίς απορροφήσεις κοινοτικά ελεγμένων κονδυλίων, χωρίς ισχυρούς και ανεξάρτητους ελεγκτικούς μηχανισμούς, χωρίς τεκμήριο αθωότητας για την εκτέλεση ενός προϋπολογισμού.\nΗ προσφυώς αναφυόμενη συζήτηση για το φανερό ή κρυφό πολιτικό χρήμα των κομμάτων ουδόλως ενδιαφέρει τον Πολίτη.\nΤο σύστημα εκμύζησης του δημόσιου τομέα είτε νεοφιλελεύθερης , είτε σοσιαλδημοκρατικής ιδεολογίας είναι φύλλο συκής μπροστά σε ανήθικους και αισχημονούντες «δημόσιους άνδρες» που οφείλει η Δικαιοσύνη να τους βρει και να τους τιμωρήσει παραδειγματικά. Αυτό είχε πει κάποτε και ο κ. Σημίτης «όποιος έχει στοιχεία στον Εισαγγελέα» Για να γελάει ακόμα μια ψυχή που έσβησε σαν φωνή το 2002 και σαν τάφος το 2005 αλλά κατοικεί ακόμα μέσα μας και τους κυνηγάει σαν Ερινύα. Η Μαλβίνα Κάραλη ζεί. Μένει σαν κοινωνία να το αποδείξουμε.. Είναι χρονία αλλά όχι αθεράπευτος η παθολογία του συστήματος του δικομματισμού.\nστις 10:47 μ.μ. 12 Σχόλια Διασυνδέσεις\nΚατηγορίες-key word At present, Corruption, Economy, Justice, Socialdemocracy, STATHIS\nΜπαμπά μη τρέχεις.....\nΜΠΑΜΠΑ ΜΗΝ ΤΡΕΧΕΙΣ...\nΘυμάστε την συγκινητική κλήση ζωής της δεκαετίας του 60 ή την τελευταία κλήση που σβήσατε μέσω γνωστού στην τροχαία; Θυμάστε με ανακούφιση την τελευταία επισφαλή σας προσπέραση , το τελευταίο σας μικροτρακάρισμα ήταν το ράδιο στη διαπασών ή σας απασχόλησε το κινητό σας; Το παιδί ή η λεγάμενη παρενόχλησαν την ανάπτυξη των εξαιρετικών αντανακλαστικών και των οδηγικών σας ικανοτήτων; Διαλέξατε το όχημά σας από τα άλογα ή την ασφάλεια του αμαξώματός του; Πόσες οικογένειες βρέθηκαν αλλού από ένα σκασμένο λάστιχο και σε πόσες στροφές σας πέταξε «ΕΞΩ» σε έναν ανάποδο δρόμο;\nΑυτά και άλλα ερωτήματα οδηγικής συμπεριφοράς ρώτησε κάποτε μαζικά το BBC Εγγλέζους οδηγούς για να καταλήξει στο συμπέρασμα ότι οι Εγγλέζοι οδηγοί είχαν συμπεριφορά τσομπάνη απέναντι στους πεζούς (σαν να σαλαγάει πρόβατα) ! και την γνωστή αναισθησία τους στη μέθη και την έλλειψη αναστολών που προκαλεί. Αυτοί έχουν 68 νεκρούς ανά εκατομμύριο κατοίκους ανά έτος. Εμείς έχουμε 219 νεκρούς αντίστοιχα. Οι συνέπειες των βαρειών αντίστοιχων τραυματισμών έπρεπε να καθιστούσαν τα ασφαλιστικά μας ταμεία πρώτους χορηγούς προληπτικής ιατρικής (ανύπαρκτη στην Ελληνική πραγματικότητα) για την πληθώρα των τροχαίων ατυχημάτων στη χώρα μας και όμως η κινδυνολογία για την επικράτηση του θεού Μολώχ της ασφάλτου στηρίζεται στη ατομική απαιδεία και την συλλογική ανευθυνότητα.\nΖητείται ελπίς . Η ελπίδα είναι αγαπητή στους ανθρώπους και αχόρταγη στις συμφορές τους (Ευριπίδη Ιφιγένεια εν Ταύροις 414-415) Σε ατομικό επίπεδο βλέπουμε βελτίωση των οδηγικών μας συμπεριφορών. Τα παιδιά, μας θυμίζουν την ζώνη και ο τροχονόμος το ασφαλές κράνος. Αποτελέσματα δεν βλέπουμε μετρήσιμα γιατί η συλλογική προσπάθεια χωλαίνει. Σκόπιμη ακηδία και εγκληματική πολιτική αυτοκινητικής ασυδοσίας. Ο πρωθυπουργός το χαρακτήρισε έλλειψη κοινωνικού πολιτισμού. Αναρωτήθηκε άραγε ότι σε έναν επικίνδυνο δρόμο χωρίς διαχωριστικό η καμπάνα χτυπά για τον καθένα ...πένθιμα; Θέλουμε να ελπίζουμε. «Οι ελπίδες αυτών που σκέφτονται λογικά είναι πραγματοποιήσιμες, ενώ των ανόητων αδύνατες» ( Δημόκριτος Ανθ. Στοβ. ΡΙ 18) . Η καμπανιακή διεκδίκηση της ζωής μόνο θυμηδία και απογοήτευση μπορεί να προσφέρει. Τι συνηθέστερο για τους πολιτικούς μας η καλλιέργεια ψεύτικων ελπίδων. «Θεωρώ ασήμαντο τον άνθρωπο που ζεσταίνεται με ψεύτικες ελπίδες» έγγραφε ο Σοφοκλής στον Αίαντα 477-478. Οι κακοί οδηγοί είναι τα παιδιά μας και οι πατεράδες μας. Ο φανφαρόνος πιωμένος της παρέας.\nΕμείς οι γιατροί οφείλουμε πρώτα από όλα στο καθημερινό συνομιλητή μας , στο θεραπευόμενο ατυχήσαντα να συζητάμε και να επισημαίνουμε σαν ξομολόγοι μάρτυρες των πάμπολλων μικροατυχημάτων και νηφάλιοι λαμπαδηφόροι υγιεινών τρόπων ζωής τα γιατί και τα διότι που κανένα τηλεοπτικό παράθυρο δεν θα εξειδικεύσει. Η δε πολιτεία πρέπει να δείξει σοβαρότητα και υπευθυνότητα σε ζητήματα ζωής και θανάτου, γιατί τα συσσωρευμένα ελλείμματα εξοφλούνται με επιτόκιο εκνομίας. Η ανεξάρτητη Δικαιοσύνη στην προσπάθεια της να ενσταλάξει στις ψυχές των ανθρώπων την αιδώ και την δίκην (κατά Πρωταγόρα) φοβάμαι ότι εκτός από τυφλή (και επικίνδυνα οπλισμένη με σπάθη) επιτυχώς να χαρακτηρισθεί και ώς παράλυτη (λόγω των χρονοβόρων διαδικασιών της ).\nΤα μικροσωματίδια του νέφους, οι φθαρμένοι καταλύτες, οι Γκοτζαμάνηδες φορτηγατζήδες, τα σικέ ΚΤΕΟ και τα διπλώματα κατ΄οίκον είναι στοιχεία που σκηνοθετούν το καθημερινό τροχαίο. Εχω μιλήσει με αρκετούς ακούσιους «φονιάδες» και άλλες τόσες μάνες με τα παιδιά στο μενταγιόν. Ειναι μονοσήμαντα σημαντική η προσωπική πτυχή καθενός μας σε αυτή την ΕΘΝΙΚΗ ΣΥΓΧΡΟΝΗ ΤΡΑΓΩΔΙΑ. Πρέπει να μιλήσουμε για αυτά ώστε σαν άλλο θέατρο ζωής να επιτευχθεί η ψυχική κάθαρση και η στατιστικά σημαντική μείωση των επονείδιστων αριθμών και εμπειριών. Για να ολοκληρώσουμε ελπίζοντες ο Μένανδρος αναφέρει «όποιος κοπιάζει για κάτι καλό, δεν πρέπει ν’ απελπίζεται ποτέ και για τίποτε»\nΕτσι θα είναι αιωνία η μνήμη των παιδιών μας απο το Μακρυχώρι και την Φαρκαδώνα.\nστις 11:08 μ.μ. 6 Σχόλια Διασυνδέσεις\nΚατηγορίες-key word Literature, Traffic Accidents\nΠως μας ενώνει, πως μας δονεί η υπουργική κατακραυγή!\nΟι αποφάσεις του έκτακτου συνεδρίου της Ομοσπονδίας Νοσοκομειακών Γιατρών\nΕκπλήξεις επεφύλαξε η απόφαση του έκτακτου συνεδρίου της ΟΕΝΓΕ, που έγινε το Σάββατο 7 Ιουνίου στο αμφιθέατρο του Νοσοκομείου “Έλενα Βενιζέλου”.\nΣτο συνέδριο καταψηφίστηκε η κοινή πρόταση που κατατέθηκε από τις συνδικαλιστικές παρατάξεις ΔΗΚΝΙ, ΠΑΣΚ και ΔΗΠΑΚ, που πρόσκεινται στη Ν.Δ., το ΠΑΣΟΚ και το ΚΚΕ αντίστοιχα, η οποία έλαβε μόλις 48 ψήφους.\nΑντίθετα υπερψηφίστηκε η πρόταση των παρατάξεων ΑΕΓ, ΑΡΣΙ και ΝΥΣΤΕΡΙ, που έλαβε την απόλυτη πλειοψηφία, συγκεντρώνοντας 78 ψήφους.\nΙδιαίτερη σημασία έχει ότι το συνέδριο άλλαξε τη διαπραγματευτική ομάδα, η σύνθεση της οποίας αναφέρεται στο κείμενο της απόφασης που δημοσιεύεται παρακάτω.\nΣε 48ωρη προειδοποιητική απεργία στις 12 και 13 Ιουνίου 2008 σε συντονισμό με την ΠΟΕΔΗΝ.\nΣτα πλαίσια του διημέρου αυτού θα ληφθούν πρωτοβουλίες :\n· για ενημέρωση όλων των συναδέλφων για τις αποφάσεις του συνεδρίου (με οργάνωση και συνέντευξης τύπου)\n· για έμπρακτη αλληλεγγύη στους συναδέλφους που κινητοποιούνται για απλήρωτες δεδουλευμένες εφημερίες.\n· για άμεση ενίσχυση των νοσοκομείων και ΚΥ με προσλήψεις μόνιμου νοσηλευτικού, παραϊατρικού και βοηθητικού προσωπικού\nΕΙΣΗΓΕΙΤΑΙ ΣΤΙΣ ΓΕΝΙΚΕΣ ΣΥΝΕΛΕΥΣΕΙΣ\nΕΝΩΣΕΩΝ ΚΑΙ ΝΟΣΟΚΟΜΕΙΩΝ\nΤην προκήρυξη 5θήμερης πανελλαδικής απεργίας των νοσοκομειακών γιατρών από 15 ως 19 Σεπτεμβρίου 2008 με προοπτική διάρκειας, αν η κυβέρνηση εξακολουθήσει ν΄ αδιαφορεί για τα δίκαια αιτήματά μας.\nΜετά την τεράστια απογοήτευση των ευρωπαίων πολιτών από "σοσιαλιστικές" κυβερνήσεις όπως εκείνες των Σημίτη και Μπλερ, επακολούθησε στην Eυρώπη στροφή σε δεξιές κυβερνήσεις και συνακόλουθη διαμόρφωση των οργάνων της Ευρωπαϊκής Ενωσης. Οι αυτοαποκαλούμενοι σοσιαλιστές, όσο κυβερνούσαν, είχαν φροντίσει να ισοπεδώσουν εκτός από τις έννοιες και τα συνδικάτα, οδηγώντας σε έλλειψη ενός σοβαρού αντιπάλου στους συσχετισμούς που υπάρχουν στην ΕΕ . Όποιος πίστευε λοιπόν ότι οι πρόσφατες εκλογές που ανέδειξαν ως πρωθυπουργό της Ιταλίας τον Μπερλουσκόνι ήταν αδιάφορες για τον έλληνα εργαζόμενο έχει πλέον μιά καλή ευκαιρία να αναθεωρήσει τις απόψεις του. Η ευκαιρία προέρχεται από τη συζήτηση που έγινε προχτές το βράδυ στο Συμβούλιο Υπουργών Απασχόλησης της ΕΕ, το οποίο μετά από αρκετές αποτυχημένες προσπάθειες κατάφερε ν΄ ανοίξει το δρόμο σε αναθεώρηση προς το χειρότερο των Οδηγιών που αφορούν στον εργάσιμο χρόνο, αλλά και στις έννοιες της εφημερίας των γιατρών.\nΗ κρίσιμη μειοψηφία που είχε δικαίωμα να μην επιτρέπει λήψη απόφασης στα παραπάνω ζητήματα έσπασε με την είσοδο στο Συμβούλιο Υπουργών της ΕΕ του νέου Ιταλού Υπουργού, ο οποίος τάχθηκε αναφανδόν με την Βρεττανία, η οποία προσπαθεί επίμονα να οδηγήσει όλη την Ευρώπη στα δικά της χνάρια στο ζήτημα του λεγόμενου opt out.\nΒεβαίως η διαδικασία δεν έχει τελειώσει, διότι η απόφαση του Συμβουλίου Υπουργών προκειμένου να καταστεί Οδηγία χρειάζεται τη συναπόφαση του Ευρωπαϊκού Κοινοβουλίου, το οποίο έχει ανατρέψει τις εξελίξεις σε αρκετές παρόμοιες περιπτώσεις, οπωσδήποτε όμως πρόκειται για δυσμενή εξέλιξη. Ήδη η σοσιαλιστική ομάδα του Ευρ. Κοινοβουλίου δηλώνει ότι δεν θα ψηφίσει τις αποφάσεις της συνόδου Υπουργών, οπότε προκαλείται μείζον ζήτημα. Τα ευρωπαϊκά συνδικάτα έχουν ήδη αντιδράσει έντονα. Οι Γερμανοί γιατροί πήραν θέση (κλικ εδώ), πράγμα που οφείλουν να κάνουν άμεσα και οι δικές μας Ενώσεις γιατρών.\nΔείτε στο Ygeianet τη σχετική ειδησεογραφία στις στήλη "Από τον Τύπο", ενώ στη διπλανή στήλη "επικαιρότητα" μπορείτε να δείτε το επίσημο δελτίο τύπου της ΕΕ και τα σχόλια του Klaus Drager, επικεφαλής της Ομάδας GUE/NGL, τα οποία μας έστειλε ο κ. Παπαδημούλης.\nΝομικοί με εξειδίκευση στο ευρωπαϊκό δίκαιο υποστηρίζουν ότι η απόφαση του Συμβουλίου Υπουργών εφόσον δεν έχει κωδικοποιηθεί σε Οδηγία δεν προκαλεί έννομα αποτελέσματα. Τούτο έχει άμεση σχέση με τη συζήτηση που θα γίνει την επόμενη εβδομάδα στο Ελεγκτικό Συνέδριο.\nΠάντως η θέση της κ. Πετραλιά, η οποία αφενός δηλώνει ότι δεν πρόκειται η Ελλάδα να αλλάξει το εργατικό δίκαιο στο ζήτημα των ωρών εργασίας και ταυτόχρονα δεν καταψηφίζει στο Συμβούλιο Υπουργών (έκανε αποχή-ήταν αλλού) παραπέμπει σε τακτική δικολάβου.\nΟι έννοιες του ενεργού και ανενεργού χρόνου εφημερίας διατυπώνονται λανθασμένα σε αρκετά ρεπορτάζ. Ο επίσημος ορισμός που δίδεται είναι ο εξής:\n«χρόνος εφημερίας»: περίοδος κατά την οποία ο εργαζόμενος υποχρεούται να είναι διαθέσιμος στον χώρο εργασίας του, προκειμένου να επέμβει, κατόπιν αιτήματος του εργοδότη, με στόχο να ασκήσει τη δραστηριότητα ή τα καθήκοντά του.\n«ανενεργή περίοδος του χρόνου εφημερίας»: περίοδος κατά την οποία ο εργαζόμενος βρίσκεται σε εφημερία όπως περιγράφεται παραπάνω, αλλά δεν καλείται να ασκήσει τη δραστηριότητα ή τα καθήκοντά του από τον εργοδότη του."\nΤο τελευταίο επίκαιρο σχόλιο που συνδέει την ρήξη Παπανδρέου-Σημίτη με την προσπάθεια της νεο συντηρητικής γραφειοκρατίας της ΕΕ για απλήρωτη εργασία στα νοσοκομεία ανήκει στο Δημήτρη Βαρνάβα. Ευτυχώς κρύβουμε όλοι ΕΝΑΝ ΙΡΛΑΝΔΟ ΜΕΣΑ ΜΑς.\nστις 10:35 π.μ. 3 Σχόλια Διασυνδέσεις\nΚατηγορίες-key word Hospital Life, Insurance, Public Health, Unionnism\nΣτον φίλο που δεν έπεισα.\nΣΤΟΝ ΦΙΛΟ ΠΟΥ ΔΕΝ ΕΠΕΙΣΑ ή Μετεκλογικό επιμύθιο Νο 2\n+ ΑΠΟΤΕΛΕΣΜΑΤΑ ΕΚΛΟΓΩΝ ΙΑΤΡΙΚΟΥ ΣΥΛΛΟΓΟΥ ΑΘΗΝΩΝ ΓΙΑ ΠΕΙΘΑΡΧΙΚΟ ΚΑΙ ΕΚΠΡΟΣΩΠΟΥΣ ΠΙΣ\nΕγγεγραμμένα μέλη 18.134\nΨήφισαν 7.209 39,75% Ακυρα 166 2,3% Λευκά 140 1,94%\nΣύνολο εγκύρων ψηφοδελτίων 6.903 95,76%\n1) Δημοκρατική Κίνηση Ιατρών 2.561 37,10% έδρες 11\n2) ΔΗ.Κ.Ι.- ΚΑΛΟΚΑΙΡΙΝΟΣ 1.371 19,86% έδρες 6\n3)Παν.Αγων. Συνδικ.Κιν.Γιατρών 1.067 15,46% έδρες 5\n4)Ενωτικό Ψηφοδέλτιο,ΑΕΓ ΑΡΚΥ Ανένταχτοι 429 6,21% έδρες 2\n5) Δημ. Παν. Κιν. Γιατρών 385 5,58% έδρες 2\n6) Αριστ. Ριζ. Συνεργ. Ιατρων 363 5,26% έδρες 2\n7) Ανεξάρτ. Ιατρ. Κίνηση 300 4,35% έδρες 1\n8) Κίνηση Ιατρ. Αναβάθμ. 224 3,24% έδρες 1\n9) Ιατρ. Συναγερμός 115 1,67% έδρες 0\n10) Πρωτ. Γένοβα-Νυστέρι 88 1,27% έδρες 0\nΚαθημερινά συγχρωτίζομαι με δεκάδες συναδέλφους, την δε προεκλογική περίοδο με εκατοντάδες. Είναι πασιφανές απο τα αποτελέσματα των εκλογών ότι η πρώτη παράταξη στον υποχρεωτικά από το νόμο εγγεγραμμένοι γιατροί στον Ιατρικό Σύλλογο Αθηνών, είναι κατά 59% η αποχή και η αδιαφορία. Η αυτοκαταστροφική αυτή μετανάλυση έγινε αντικείμενο προτροπών συμμετοχής και του παλιού προέδρου του συλλόγου κου Ρηγάκη, αλλά φαντάζομαι θα υπάρχουν 11.000 λόγοι ένας για τον καθένας σας για να αιτιολογηθεί. Οι δραστηριότητες ενός αποδεδειγμένα οξυδερκούς συναδέλφου είναι πολυσχιδείς πολιτικές, πολιτιστικές, ανθρωπιστικές, οικογενειακές, υπερεργαζόμενος έως και άνεργος, ετεροαπασχολούμενες δραστηριότητες που συμπτύσσουν τον ελεύθερο χρόνο του στο βαθμό να πρυτανεύει σε μια διαδικασία εκλογών διημέρου επι 28ωρο συνολικά να μην επιλέγει να διαθέσει το χρόνο του για την εκλογική διαδικασία. Ισως να θεωρεί την συμμετοχή του περιττή ή να μην προσδοκά τίποτα από αυτήν.\nΕνας από τους εκλεκτούς υποψηφίους του δικού μας ψηφοδελτίου εμφανίσθηκε για να ψηφίσει 3 ώρες πριν το πέρας της διαδικασίας γιατί απλά το ξέχασε, του το υπενθύμισαν δυο-τρία τηλεφωνήματα ευγνωμονούντων ψηφοφόρων του! Πιπεράτες δικαιολογίες, περιπτωσιολογίες θα μπορούσα να αναφέρω πολλές όπως και τους εξωτερικούς παράγοντες λειψής ενημέρωσης κλπ που προανέφερα στο πρώτο σημείωμα. Ας μαζέψουμε όμως λίγο την πειθώ στους φίλους σε βαθμό ενεργού συμμετοχής και δια της ψήφου. Οπως η ψήφος έτσι και η μη ψήφος είναι πρώτα από όλα θέμα συμφέροντος. Καλώς ή κακώς εννοουμένου. Οι γιατροί πιά έχουν μια ποικίλη διαστρωμάτωση και πολλαπλά βήματα αξιολόγησης στη καριέρα τους εξαρτώμενα από τον κρατικό μηχανισμό τον συνδεδεμένο με τα ρουσφέτια αναξιοκρατίας από τα κόμματα εξουσίας. Ο γιατρός-πελάτης λειτουργεί υποτακτικά υποτάσσει την ψήφο του και η διαφαινόμενη «ουδετεροποίηση» του είναι η συνειδητή μη συμμετοχή γευόμενος συνήθως αντίδωρα του συμβιβασμού του(π.χ. ένα πληρωμένο ταξιδάκι πολυεθνικής, μια ανάσα υπερεργασίας επί 4ήμερο που συνέπεσε με τις εκλογές) Η προλεταριοποίηση άλλων στηρίζει την μη συμμετοχή γιατί δεν έφταναν τα λεφτά για την βενζίνη ή πως θα έχαναν1-2 ώρες στη Κηφισίας μέσα στο καθημερινό κυνηγητό που τους καθεύδει προς το έμφραγμα. Σκεφτείτε ότι η συνδικαλιστική κουλτούρα των πρώτων μεταπολιτευτικών χρόνων έπεσε είτε δικαιολογημένη είτε κατευθυνόμενη προπαγάνδα αναξιοπιστίας οπότε δεν σκέφτεται την ενεργό συμμετοχή του, έμαθε να την αποφεύγει αλλά κατηγορεί και τους υπόλοιπους και τους προτρέπει να κόψουν βαθυστόχαστα και τις ουρές τους μια και διαπίστωσε κάποτε κάποιους κολοβούς αλεπουδίσιους για τα δημόσια συλλογικά συμφέροντα συνδικαλιστές. Ψυχαναλυτικά οι πάντα ελπίζοντες σε οικονομική ανέλιξη μικροαστοί , που τα θέλουν όλα και τα θέλουν τώρα δεν κρατιόνται πιά ο εγωισμός τους δεν τους αφήνει να μοιραστούν σωματειακά δρώμενα , πάντα φταίνε οι άλλοι.\nΕν τω μεταξύ δεν χρειάζεται να ανεβεί κανείς στο παρατηρητήριο Πάρνηθας για να δεί καθηγητές πανεπιστημίων οσφυοκάμπτες σε μεγαλοκλινικάρχες του ιδιωτικού τομέα. Ξέρουμε ότι τα προχωρημένα μυαλά όπως ακριβώς το 250 πΧ ο Αρχιμήδης με έναν εβραίο Δοσίθεο συνάδελφο του στην Αλεξάνδρεια μοιραζότανε τις πρωτοποριακές αντιλήψεις του απειροστικού λογισμού , τα συνεδριακά ράλι σήμερα λίγο βελτίωσαν με χορηγούς την Αγορά, την διασπορά της γνώσης. Έλεγε ο Αντ. Φατσέας το 1910 για το ελληνικό Πανεπιστήμιο μπαίνεις τούβλο (των 19,5 μέσο όρο) και βγαίνεις καπάτσος. Μπα τώρα η γνώση της αρπαχτής δεν μοιράζεται είναι τόσος ο ανταγωνισμός που οι γόνοι των «εκλεκτών» οικογενειών είναι πάντα μιλημένα εμπρός σου. Τα ψεύτικα πιστοποιητικά από το Νίμιτς δεν τιμωρήθηκαν ποτέ ,ούτε καταγγέλθηκαν ποτέ οι παράνομες μεταγραφές από τον ΙΣΑ. Ήσαν όλοι γόνοι καλών οικογενειών δικαστικών, στρατιωτικών, διπλωματών. Δεσμεύσεις ομερτά. Περιμέναμε εμείς όταν στην προεκλογική μας διακήρυξη γράφαμε για διαφθορά που καλλιεργείται από το σύστημα εσύ φίλε με την ανοχή σου συνεργείς έχεις παραιτηθεί από την διόρθωση ατασθαλιών και παραβατικών ενεργειών. τουλάχιστον στο χώρο σου. Χρειαζόμαστε επιθεωρητές υγείας για να μας μιλήσουν για κατευθυνόμενη συνταγογραφία, αμυντική ιατρική με πλήθος εξετάσεων επ΄αμοιβή ή φακελάκια;; Προσπερνούν δίπλα μας με 200 χλμ την ώρα στη Κηφισίας. Η υποτίμηση του εκπαιδευτικού έργου των ειδικευομένων κατοχυρώθηκε από το υπουργείο «Υγείας» με διοικητικό υποβιβασμό τους να μην ψηφίσουν πουθενά στα νοσοκομειακά προβλήματα. Έφτασαν να τους έχουν απλήρωτους επί 5μηνο σαν φραουλοσυλλέκτες αυτούς τους ηρωικούς στυλοβάτες των νοσοκομειακών εφημεριών. Εφαρμόστηκαν ποτέ ωράρια, εκπαιδευτικά προγράμματα ή έρευνα ουσίας στο κλινικό τομέα.;; Από το 1987 άρχισαν οι κλυδωνισμοί του ΕΣΥ που ξεκίνησε το 1985 κούτσουρο πεταγμένο στην ελληνική κοινωνία που ζεματάει έκτοτε.. Δεν θυμάμαι πολλές αξιοκρατικές κρίσεις στα ΣΚΕΙΟΠΝΙ αντίθετα πολλές διαλυμένες κλινικές από αντιπαραθέσεις διευθυντών σε επίπεδο Κατίνας και πάντα ευθεία ανάμειξη των δύο λεγομένων πολιτικών κομμάτων εξουσίας. Πόσοι αξιόλογοι επιστήμονες ομογενείς έμειναν στο ελληνικό περιθώριο γιατί δεν είχαν πολιτικό δόντι;; Πόσα ψευτοφάρμακα (χωρίς αποδεδειγμένη κλινική ένδειξη) με εγκρίσεις πιά FDA κυκλοφορούν στην αγορά των ΜΕΘ, ογκολογίας, αιματολογίας, νεφρολογίας, πνευμονολογίας κλπ;; Το σύστημα αλέθει σαν το κιμά και ένα κάρο προμηθευτές λυμαίνονται τα παραϊατρικά με υπερκοστολογήσεις και τα νοσοκομεία πάντα υπερχρεωμένα, ποτέ δεν καταμετρήθηκαν ούτε οι εταιρείες μεταφοράς ασθενών στο εξωτερικό ,ούτε ελέχθηκαν οι άπειροι συμβουλάτορες από τον ιματισμό του Γενικού Κρατικού ,τα γιαουρτάκια του Λαϊκού μέχρι την ασφάλεια του Ευαγγελισμού και την καθαριότητα του Αττικού. Πρόσφατη άλλωστε η απόφαση ΔΥΓ2/οικ.57793 (ΦΕΚ Β΄ 802/7-5-2008) του υπουργού δημοσιοσχεσίτη για απελευθέρωση της αγοράς PET ποζιτρονίου με αντίστοιχες διαφημίσεις στα λαδωμένα ΜΜΕ.. Αν το ονομαζόμενο ΕΣΥ έχει αναπτύξει ένα γραφειοκρατικό μηχανισμό διαχείρισης υδραυλικών και κλιματιστικών ο αντίστοιχος μεγάλος ιδιωτικός τομέας των ιδιωτικών ασφαλειών ποτέ δεν μπόρεσε να αποδείξει την ωφελιμότητα του και την ελεύθερη επιλογή γιατρού που διατυμπανίζει. Πέρα από την κατευθυνόμενη ιατροεπιλογή στα χρόνια και επείγοντα η ανασφάλεια πληρωμής έχει μετατρέψει τους καλοπληρωτές πελάτες σε περιφερόμενους στα δικαστήρια κτήτορες ακάλυπτων επιταγών. Σαν παλιός πραγματογνώμων ξέρω από δαύτα. Και όταν γεράσουμε και δεν λύσει το συνταξιοδοτικό μας ο χάρος, το πλούσιο ταμείο μας το ΤΣΑΥ με τους άδηλους επί 8 ετία ισολογισμούς μας περιμένει στη γωνία, να μετρήσει πάνω στη σύνταξη μας τις ζημιές από τα σοδομημένα ομόλογα επί ΝΔ και τα αφανή έσοδα του από τα μεγάλα μαγαζιά της Κηφισίας. Τι είπατε που είναι οι εκπρόσωποί μας στα διοικητικά συμβούλια των ασφαλιστικών ταμείων;; Τους «έχασαν» και αυτοί που τους διόρισαν!!!!!! Πάνε οι αθώοι δημοσιογράφοι που από επαγγελματική διαστροφή είχαν και 5 τηλέφωνα φίλων γιατρών στο καρνέ τους κυρίως για διασταύρωση ειδήσεων. Τώρα οι καναλάρχες βγάζουν φτηνά διαφημιστικά προγράμματα τηλεοπτικής προβολής χαμηλού επιπέδου διαφημιζόμενων ιατρικών και παραϊατρικών προϊόντων για απλή παραπλάνηση της κοινής γνώμης ατιμώρητης από ΕΣΡ, μη καταγγελλόμενης από τον ΠΙΣ.\nΗ ελληνική φαρμακοβιομηχανία έγινε φαρμακαποστολή και φαρμακαποθήκη, οι έλεγχοι τροφίμων ρευστοί σαν ορυκτέλαια, ή δε προληπτική ιατρική του κρατικού τομέα πήγε από παράνομο μεξικάνικο παρασιτοκτόνο ή κινέζικο ντοπαρισμένο αντίδωρο «δόξας και τιμής». Εκτός από απέχοντες των εκλογών σας βλέπω και λίγο μεταλλαγμένους τελευταία. Ναι ξέρω βλέπεται το ΔΙΚΑΤΣΑ εν μια νυχτί να διευθετεί 700 εκκρεμότητες από τις νεοεισερχόμενες χώρες στην Ευρώπη, δεν μας πίεζε κανείς στην πρώτη επιλογή του κου Καραμανλή την παιδεία την εξομοίωση πάραυτα στο ευρωπαϊκό δίκαιο ΜΕ ΤΈΤΟΙΟ ΠΛΗΘΩΡΙΣΜΌ ΓΙΑΤΡΏΝ.\nΠόσο αδύναμοι να τα αλλάξετε ή συνένοχοι νοιώθετε εσείς συνάδελφοι είναι δικό σας θέμα. Οπως και δεν θα κουραστώ να λέω ότι αηδιάζω από το 1985 όταν έβλεπα στο γραφείο του Γιώργου Γεννηματά 20 ημερησίως να ζητούν στο χτίστη του ΕΣΥ παρέα με το υπάρχον κίνημα τότε για την δημόσια υγεία μπάρκο για τα πέλαγα και μεταγραφή λόγω νόστου στα πατρώα εδάφη. Οταν η μετάθεση κοντά στο σπίτι της μιας νοσοκόμας είναι ακόμα αντικείμενο πολιτικού γραφείου, και η αξιολόγηση ενός γιατρού αντικείμενο ενός προϊστάμενου, πως να μην γεμίσουμε ανεπαρκείς φανφαρόνους μάνατζερ της εκάστοτε πολιτικής εξουσίας. Μη μου μιλάς συνάδελφε μπροστά στον άλλο συνδικαλιστή σημαίνει ηττοπαθές ανελεύθερο άτομο που διεκδικεί χωρίς ήθος και ύφος την μετεξέλιξη της σε επιμελήτρια Α. Διακρίσεις και επιλογές έχουμε στην καριέρα μας πολλές και ειλικρινά χαίρομαι πάντα τους συναδέλφους που κοιτούν τον ασθενή τους στα μάτια, αυτό αρκεί πάνω από ψήφους και συνειδησιακές κρίσεις. Τι να πω στον συνάδελφο που δεν θεωρείται άνεργος από τον ΟΑΕΔ, που περιμένει 10ετία για εξειδίκευση, που ενδίδει σε έκδοση πιστοποιητικού θανάτου για 50 ευρώ χωρίς εξέταση του τεθνεώτος και γίνεται ρόμπα στην μικροκάμερα ανα το πανελλήνιο. Τι να πω στην συνάδελφο που ξενιτεύεται και χωρίζει για να βρει στην γηραιά Αλβιόνα ή στο Island of Man θέση εξειδίκευσης. Το συνάδελφο που ζητάει κατώτερο μισθό 1600 ευρώ για το νέο μισθολόγιο όταν στις διαπραγματεύσεις διαπλεκόμενοι έλεγαν ανέκδοτα στον υπουργό να τον διασκεδάσουν.! Λίγο πολύ όλες οι παρατάξεις τα ξέρουν και τα μνημονεύουν στα γραπτά τους στην πολιτική εφαρμογή του εφικτού των λύσεων πάσχουμε. Οι σύμβουλοι στα υπουργικά γραφεία στέλνουν πια για κρεβάτι ΜΕΘ στον ιδιωτικό τομέα χορηγώντας ίσως και εντατικοδάνεια με το ποσοστούλι τους. Και τρώμε όνειρα και ορυκτέλαια ενώ κάποιοι για «καλό γιατρό» πάνε Ζυρίχη. Η διαχείριση των δημοσίων από ανεπαρκείς ανθρώπους εμείς το επιτρέπουμε με την ψήφο μας με την ανοχή μας και με την καθημερινή μας στάση ζωής. Και ο Θεός δεν ξέρει ότι είναι Καρδιοχειρουργός λέει ένα ανέκδοτο στο Ωνάσειο η κλινική πράξη και επιτυχία άλλους τους καλύπτει, άλλοι προτιμούν τη θεώρηση στα συνολικότερα θέματα που έθιξα εδώ, νομίζουμε ότι δεν μας ακουμπούν .Έχουμε κρίση σπέρματος, προβλήματα βιοηθικής, αναπαραγωγής, εγκατάλειψης υπαίθρου ιδίως του νησιωτικού συμπλέγματος και μας περνούν ξώφαλτσα. .Σε αυτούς θυμίζω ότι τον κύριο γυναικολόγο που με ξεγέννησε κάποτε με εμβρυουλκούς τον έφαγε μεθυσμένος οδηγός στη Ποσειδώνος πηγαίνοντας πεζός σουβλάκια στα εγγόνια του.....\nΗ γνώμη του φίλου είναι σεβαστή μόνο που δεν θα την υπολογίζει κανείς για μια τριετία.\nΣΥΓΚΕΝΤΡΩΤΙΚΑ ΑΠΟΤΕΛΕΣΜΑΤΑ ΕΞΕΛΕΚΤΙΚΗΣ ΕΠΙΤΡΟΠΗΣ\nΕγγεραμμένα μέλη 18.134\nΨήφισαν 7.213 Ακυρα 345 4,78% Λευκά 463 6,42%\nΕγκυρα ψηφοδέλτια 6.405 88,80%\n1) ΔΗ.Κ.Ι. 3.139 49,01% έδρες 2\n2) ΠΑΣΚ-Γ 1.057 16,50% έδρες 1\n3) Ενωτικό Ψηφοδέλτιο 510 7,96% έδρες 0\n4) Α.Ρ.Σ.Ι. 459 7,17% έδρες 0\n5) ΔΠΚ-Γ 456 7,12% έδρες 0\n6) Α.Ι.Κ. 330 5,15% έδρες 0\n7) Κ.Ι.ΑΝ. 261 4,07 % έδρες 0\n8) Γένοβα-Νυστέρι 193 3,01% έδρες 0\nΟι 3 εκλεγμένοι ελέγχουν τα 1.541. 390 ευρώ ετήσια έσοδα του Συλλόγου και ΠΙΣ. !\nΕίναι εμφανές ότι με την πολυδιάσπαση η αριστερά καταδικάζεται σε σιβυλλική παρακολούθηση των 2 μονομάχων του δικομματισμού.\nστις 11:35 μ.μ. 26 Σχόλια Διασυνδέσεις\nΚατηγορίες-key word Corruption, Elections, Hospital Life, Human Rights, Unionnism\nΜετεκλογικό επιμύθιο Νο 1\nΜΕΤΕΚΛΟΓΙΚΟ ΕΠΙΜΥΘΙΟ -ΑΠΟΤΕΛΕΣΜΑΤΑ ΕΚΛΟΓΩΝ ΙΑΤΡΙΚΟΥ ΣΥΛΛΟΓΟΥ\nΜια και τα σημερινά πρωινάδικα έχουν πρώτο θέμα τους γάμους ομοφυλοφίλων και οι δικοί μου αντίστοιχοι αγαπητοί ψηφοφόροι είναι μόνο 4% λέω να σας ενημερώσω για τις εκλογές του Ιατρικού Συλλόγου Αθηνών που διεξήχθησαν στο Ολυμπιακό στάδιο 1 και 2 Ιουνίου με ποσοστό συμμετοχής 42% επι των 18.134 ακριβώς εγγεγραμμένων δηλαδή ψήφισαν 7.222 επιστήμονες του λεκανοπεδίου.\nΟ έντυπος τύπος πολύ λίγο έως ελάχιστα είχε προβάλει το γεγονός ο δε ηλεκτρονικός που έχει μάθει να αρμέγει με τις διαφημίσεις και τα επαγγελματικά σωματεία δεν το πρόβαλε καθόλου, απλά ξέρει να εκβιάζει μέχρι στιγμής εις βάρος της ιατρικής αξιοπρέπειας και να συκοφαντεί τον κλάδο σε κάθε δυσφημιστικό περιστατικό υπαρκτό ή ανύπαρκτο που συμμετέχει σε παραβατική ενέργεια γιατρός και να δυσφημεί έναν ολόκληρο κλάδο που παλεύει και μοχθεί σε 32 νοσοκομεία ,80 ΙΚΑ και 4.000 άλλα ιδιωτικά μετερίζια για την επιβίωσή του, να απαλύνει τον ανθρώπινο πόνο και προάγει τη δημόσια υγεία.\nΟι εκλογές έγιναν σε ήρεμο κλίμα ,δημοκρατικό χωρίς αντιπαλότητες με στοιχειώδεις οξύνσεις που επιβεβαίωσαν τον κανόνα. Αλλωστε και τα τέσσερα μεγάλα κόμματα σαν παρατάξεις στο χώρο προήρχοντο από σχετικές εσωτερικές αναταράξεις και ανανεωτικές καθόδους στα επιτελεία τους. Οι μικρότερες παρουσίες επιβεβαίωσαν την πλουραλιστική διάθεση του συλλόγου και εξάντλησαν τα αποθέματα δυνάμεων των πολλών νέων συναδέλφων μελών των 28 εφορευτικών επιτροπών με το φόρτο δουλειάς στη διαδικασία της εκλογής και της καταμέτρησης. Είναι αξιοσημείωτη η συμβολή τους και η εθελοντική προσφορά τους όπως και των 20 περίπου αεικίνητων υπαλλήλων του συλλόγου στην υποστηρικτική δουλειά του εγχειρήματος, προγραμματισμός, ψηφοδέλτια, τροφοδοσία, καταμερισμός αρμοδιοτήτων κλπ. Το παρκάρισμα ευχερές στο χώρο αλλά το μετρό απαιτούσε πολύ περπάτημα και η καντίνα του σταδίου ζεμάταγε στις τιμές ( ένας χυμός τυποποιημένος ή ένας καφές 3 ευρώ) Άρα τα «κεράσματα» των υποψηφίων στηρίζονταν κυρίως στο χαμόγελο και την χειραψία , ιδεολογικά πρεσαρίσματα πάντα ανέξοδα.\nΠολιτικές αναταράξεις και μηνύματα από αυτές τις εκλογές για όσους ξέρουν τα προ 3ετίας αποτελέσματα του 2005 δεν ήσαν συνταρακτικά αλλαγμένα. Φάνηκαν κάποιες τάσεις έπεσαν ΔΗΚΙ , ΔηΠακ-Γ, ΑΡΣΙ, ΙΑ.ΣΥ, και Α.Ι.Κ. ανέβηκαν λίγο η ΠΑΣΚ-Γ και το Ενωτικό Ψηφοδέλτιο του Σύριζα όπως και η πρωτοεμφανιζόμενη Κ.Ι.ΑΝ.\nΤα αναλυτικά αποτελέσματα για Διοικητικό συμβούλιο είναι τα κάτωθι\nΨήφισαν 7.222 Άκυρα 233 Λευκά 227 3,36%\n1.Δημοκρατική Κίνηση Γιατρών (ΔΗ.ΚΙ) 3.418 ΠΟΣΟΣΤΟ 50,55% έδρες 9\n2. Πανελλ. Αγωνιστική Κιν. Γιατρών 1.207 ποσοστό 17,85% έδρες 3\n3. Ενωτικό Ψηφοδέλτιο Συριζα 522 ποσοστό 7,72% έδρες 1\n4. Δημοκρ. Πανεπ. Κιν. Γιατρών 434 ποσοστό 6,42% έδρες 1\n5. Αριστ. Ριζοσπ. Συνεργ. Ιατρών 400 ποσοστό 5,92% έδρες 1\n6. Ανεξάρτητη Ιατρική Κιν. 297 ποσοστό 4,39% έδρες 1\n7. Κίνηση Ιατρικής Αναβάθμισης 218 ποσοστό 3,22% έδρες 1\n8. Ιατρικός Συναγερμός 139 ποσοστό 2,06% έδρες 0\n9. Νυστέρι Γένοβα 88 ποσοστό 1,3% έδρες 0\n10. Ανεξάρτητος υποψήφιος Τριανταφύλλης Δημ. 39 ποσοστό 0,58% έδρες 0.\nΤα παλιότερα αποτελέσματα θα τα βρείτε εδώ για να κάνετε τις συγκρίσεις σας\nΕίναι γεγονός ότι η δεύτερη έδρα του Ενωτικό Ψηφοδελτίου χάθηκε για λιγότερες από 26 ψήφους, οπότε καταλαβαίνετε και την σχετική προσωπική πικρία.\nΤα λευκά θα μπορούσαν να έχουν έδρα αν ήταν διαφορετικός ο εκλογικός νόμος , τώρα είναι άχρηστη άκυρη ψήφο που δεν λειτουργεί στις διαφαινόμενες λεπτές ισορροπίες του συλλόγου. Ασε που τόσα λευκά με συνύπαρξή τους με ψηφοδέλτια του ΔΗΚΙ σαν άκυρα μάλλον μοιρασμένες καρδιές δεξιές υπονοούσαν μεταξύ Καλοκαιρινού και Βλασταράκου. Το ψηφοδέλτιο ΔΗΚΙ-Καλοκαιρινός για εκπροσώπους στον ΠΙΣ πήρε 19% περίπου από το 50% ποσοστό της δεξιάς και δεν νομιμοποιείται πλέον να εξαντλήσει με αυτή την σύνθεση την θητεία του έως Φλεβάρη 2009 στο ΠΙΣ . Το Πασοκ πήρε πολλές ψήφους νέων συναδέλφων ειδικευομένων όπως και το Ενωτικό Ψηφοδέλτιο του Σύριζα μετά τους πρόσφατους νοσοκομειακούς αγώνες. Το παραδειγματικά Ενωτικό Ψηφοδέλτιο με την Αγωνιστική Ενότητα Γιατρών ,την Αριστερή Κίνηση Υγειονομικών και τους Ανένταχτους είναι αποφασισμένο να ανοίξει ακόμα πλατύτερη την προγραμματική και πολιτική αγκαλιά του στην προσπάθεια να αλλάξει το τοπίο στο σύλλογο που βρέθηκε να ανεπαρκεί σε επιτελικό και επιχειρησιακό ρόλο το προηγούμενο διάστημα πάνω στα υπαρκτά προβλήματα του κλάδου. Οι συνάδελφοι από τα ΙΚΑ με τα ζοφερά προβλήματα δεν ήρθαν να ψηφίσουν στο βαθμό που μπορούσαν , και στο βαθμό που θα επεδίωκαν τα προβλήματα της πρωτοβαθμίου να γίνουν υπόθεση του ΙΣΑ. Το προσωπικό μου σχόλιο στο δήμαρχο και συνάδελφο Νικήτα Κακλαμάνη πάντα επίκαιρο και ξεκαρδιστικό. « Είναι κανόνας του Οικουμενικού Πατριαρχείου όταν ο δεξιός χωράρχης βραχνιάζει να τον αντικαθιστά .....ο αριστερός λαμπαδάριος..!».\nστις 11:36 π.μ. 21 Σχόλια Διασυνδέσεις\nΚατηγορίες-key word Human Rights, Trust doctors, Unionnism\nΟι κωλοτούμπες του κου Πάγκαλου\nΟι «κλάδοι» και οι ρίζες\nΔηλώσεις υπουργών και στρατηγών\nΜπορεί η διπλωματία να «γράφει ιστορία»  με την έννοια ότι ρυθμίζει τις τύχες των λαών, πριν ή μετά τα όπλα  αλλά συχνά δεν σέβεται την Ιστορία (με κεφαλαίο), όταν αυτό εξυπηρετεί τους σκοπούς της. Εμείς οι άλλοι, όμως, που δεν είμαστε διπλωμάτες αλλά «ρυθμιζόμενοι», έχουμε κάθε δικαίωμα να κρίνουμε τόσο την ιστορική ακρίβεια των «ιστορικών» διπλωματικών δηλώσεων, όσο και τη σκοπιμότητα και την αποτελεσματικότητά τους.\nΑναφέρομαι, βέβαια, στις δηλώσεις ενός υπουργού και ενός στρατηγού: του δικού μας υπουργού Εξωτερικών κ. Θ. Πάγκαλου και του αρχηγού των τουρκικών ενόπλων δυνάμεων στρατηγού Χικμέτ Χακί Καρανταγί.\nΟ πρώτος δήλωσε, πριν ένα περίπου μήνα πως «η Τουρκία ασφαλώς ανήκει στην Ευρώπη. Αποτελεί μεγάλο μέρος της ευρωπαϊκής ιστορίας και η Ελλάδα δεν πρόκειται να αλλάξει άποψη γι' αυτό. Γιατί αν η Τουρκία δεν είναι μέρος της Ευρωπαϊκής ιστορίας, τότε ούτε και η Ελλάδα είναι».\nΟ κ. Πάγκαλος δεν περιορίστηκε να υποστηρίξει πως «η Τουρκία πρέπει να γίνει μέλος της Ευρωπαϊκής Ενωσης», πράγμα που θα ήταν πολιτικά κατανοητό  άλλο αν πολλοί δυτικοευρωπαίοι αμφισβητούν τόσο το δικαίωμα της γείτονος να μπει στην Ε.Ε. όσο και την ωφελιμότητα αυτής της εισόδου για την Ενωση. Ο υπουργός μίλησε για Ιστορία  αφού είπε πως η Τουρκία «ανήκει στην Ευρώπη» κι «αποτελεί μεγάλο μέρος της ιστορίας της».\nΕίναι αυτονόητο, όμως, πως ένας λαός ανήκει σε μια γεωγραφική-ιστορική-πολιτισμική περιοχή είτε από καταγωγή  αν γεννήθηκε και έδρασε εκεί  είτε από διαγωγή  αν, στη διαδρομή του, εγκολπώθηκε και καλλιέργησε τις πολιτισμικές και άλλες αξίες της περιοχής αυτής.\nΑλλά η καταγωγή των Τούρκων είναι καθαρά ασιατική  απώτεροι πρόγονοί τους φαίνεται πως ήταν οι απαίσιοι Ούννοι, που οι επιδρομές τους αφάνισαν Ασία και Ευρώπη, τόσο που το όνομά τους έμεινε σύμβολο αβυσαλέας βαρβαρότητας και ολέθρου Τι χρείαν, άλλωστε, έχουμε άλλων μαρτύρων για την καταγωγή των γειτόνων μας απ' τους Ούννους, αφού οι ίδιοι οι σημερινοί Τούρκοι βάφτισαν περήφανα την εισβολή τους στην Κύπρο με το όνομα του «διαπρεπέστερου» και ειδεχθέστερου αρχηγού των ολετήρων εκείνων, του διαβόητου Αττίλα, που κόμπαζε πως ήταν «η μάστιγα του Θεού, η σφύρα του Σύμπαντος» και πως «όπου πατάει το άλογό μου, χορτάρι δε φυτρώνει». Οπως ακριβώς έκαναν, σ' όλη την πορεία τους, οι απόγονοί του...\nΟισχυρισμός του κ. Πάγκαλου πως «η Τουρκία αποτελεί μεγάλο μέρος της ευρωπαϊκής ιστορίας» αληθεύει με ένα και μόνο τρόπο: την κατάκτηση και την καταστροφή. Οσες φορές και όσον καιρό, η οθωμανική αυτοκρατορία ή η τουρκική «δημοκρατία» πάτησαν το πόδι τους στην Ευρώπη (και όπου αλλού) αυτή μονάχα τη ματωμένη σφραγίδα και τη ζοφερή μνήμη άφησαν. «Τούρκοι διαβήκαν από δω. Χαλασμός, θάνατος πέρα ως πέρα», έγραφε μετά την καταστροφή της Χίου ο ρομαντικός Βίκτορ Ουγκώ1. «Η εγκαθίδρυση της τουρκικής κυριαρχίας είχε ως αποτέλεσμα τη μείωση της υλικής ευμάρειας και τη μείωση του πολιτισμού», θα πει, το 1919, ο ρεαλιστής συμπατριώτης του πρωθυπουργός Κλεμανσώ, συμφωνώντας με την καταπελτική διαπίστωση του παλαιότερου άγγλου ομολόγου του Γκλάντστον, που και άλλοτε έχουμε αναφέρει: «Οπουδήποτε και αν πήγαν, μια πλατειά κηλίδα αίματος έδειχνε τα ίχνη του περάσματός τους και σ' όλη την έκταση της κυριαρχίας τους, ο πολιτισμός εξαφανιζόταν».\nΗγουν, το μόνο «μέρος της ευρωπαϊκής ιστορίας» που αποτελούν οι Τούρκοι, είναι το μέρος του σφαγέα και του αφανιστή...\nΟπως ήταν επόμενο, η δήλωση του κ. Πάγκαλου προκάλεσε άφατην αγαλλίαση, όχι μόνο στην Αγκυρα αλλά και στη Δύση και προπάντων στην Ουάσιγκτον, που πρωτοστατεί στον «εξευρωπαϊσμό» της Τουρκίας. Μέσα σε μια μέρα ο υπουργός Εξωτερικών από «ενοχλητικός εθνικιστής» μεταμορφώθηκε σε «άγγελο ειρήνης».\nΤο ίδιο και ο τούρκος στρατηγός Καρανταγί, που ευδόκησε να παραστεί στη δεξίωση της ελληνικής πρεσβείας στην Αγκυρα, για την 25η Μαρτίου, ου μην αλλά και δήλωσε πως «πρέπει να πρυτανεύσει η λογική στις σχέσεις Ελλάδας-Τουρκίας, να αντιστραφεί η επικίνδυνη πορεία των ελληνοτουρκικών σχέσεων, να ανοίξει ένα παράθυρο ανάμεσα στις δύο χώρες». Πολύ ωραίο το «μήνυμα» για να είναι αληθινό. Επειδή, όση ευπιστία κι αν διαθέτει κανείς, δεν μπορεί να μη θυμάται πως ο αυτός στρατηγός Καρανταγί ήταν γενικός επιτελάρχης, όλο τον περασμένο χρόνο, που εγκαινιάσθηκε με την κρίση στα Ιμια και όπου οι τουρκικές παραβάσεις και παραβιάσεις του εναέριου και θαλάσσιου χώρου μας έφτασαν στο ζενίθ της δόξας τους... Πως ο αυτός στρατηγός απειλούσε την Ελλάδα με πόλεμο, αν η Λευκωσία προμηθευθεί τους ρωσικούς αντιαεροπορικούς πυραύλους S-300... Πως ο αυτός Καρανταγί ήταν αρχηγός του τουρκικού επιτελείου που, πριν ένα μόλις μήνα, «ενημέρωνε» τους αμερικανούς ανταποκριτές στη χώρα του πως η ΤΟυρκία αμφισβητεί την ελληνική κυριαρχία σε νησίδες του Αιγαίου, του Κρητικού, ακόμα και του Λιβυκού πελάγους (ευτυχώς μας «χάρισαν» το Ιόνιο) και κατηγορούσε την Ελλάδα για «επεκτατισμό» στα ίδια τα εδάφη της!\nΜπορεί, όμως  θα πουν οι πιο εύπιστοι  να άλλαξε στο μεταξύ απόψεις. Σίγουρα, φραστικές «απόψεις» άλλαξε ο διπλωμάτης στρατηγός, δεν άλλαξε όμως πρακτικές  αφού, τρεις μόλις μέρες μετά τις φιλειρηνικές δηλώσεις του (το πρωί της 20.3), 30 συνολικά μαχητικά αεροσκάφη «του» παραβίασαν τον εναέριο χώρο μας 16 φορές ανάμεσα σε Λήμνο, Λέσβο και Χίο. Και, αυτά, δεν είναι ελληνικά «μυθεύματα»: οι αξιωματούχοι του ΝΑΤΟ στις Βρυξέλλες και τη Νάπολη είχαν την ευκαιρία ν' απολαύσουν στη νατοϊκή τηλεόραση τις τουρκικές λεβεντιές και να βεβαιωθούν για του λόγου μας το αληθές. Οπως φαίνεται, αυτά τα παράθυρα εννοούσε ο μειλίχιος στρατηγός...\nΑλλωστε, τόσο ο ίδιος ο κ. Πάγκαλος όσο και ο υπουργός Αμυνας κ. Τσοχατζόπουλος δήλωναν, πριν 20 μέρες (17.3), πως η Αγκυρα έχει χαλκεύσει σενάρια αμφισβήτησης της ελληνικής κυριαρχίας στο Αιγαίο  ο υπουργός Εξωτερικών, μάλιστα, πληροφόρησε πως, κατά την Αγκυρα, «πρέπει να περάσει μια γραμμή στη μέση του Αιγαίου, και στην Ελλαδα να μείνουν οι Κυκλάδες... Το μέγιστο σενάριο της Τουρκίας είναι να γίνουν όλα τα νησιά τουρκικά και ν' ακολουθήσει ανταλλαγή πληθυσμών. Το ελάχιστο σενάριο είναι να μείνουν τα νησιά στην Ελλάδα, αλλά με μικρή αιγιαλίτιδα ζώνη και μέσα σε τουρκική θάλασσα»... Προφανώς, αυτή η γραμμή είναι η νέα φιλειρηνική «γραμμή», ως διακήρυξε ο κ. Καρανταγί...\nΑκόμα και οι πιο τουρκόφιλοι δυτικοί αναγκάζονται πια να «δουν» τη διπροσωπία της Αγκυρας και προβληματίζονται για την ένταξή της στην ΕΕ. Ακόμα και οι «Financial Times» παραδέχονται πως «η Τουρκία δεν είναι απλώς μια πολύ φτωχή και υπανάπτυκτη χώρα. Με πληθυσμό 62 εκατομμυρίων, θα είναι εξαιρετικά δύσκολο για την Ευρώπη των 373 εκατομμυρίων να την ενσωματώσει, οικονομικά αλλά και θεσμικά... Το βασικό πρόβλημα είναι αν πράγματι η Τουρκία μοιάζει και συμπεριφέρεται σαν δυτικοευρωπαϊκή χώρα. Η απάντηση δεν σηκώνει παρερμηνείες: σε ό,τι αφορά τη δημοκρατία, τα ανθρώπινα δικαιώματα, τη μεταχείριση των μειονοτήτων και τον ρόλο των ενόπλων δυνάμεων, λειτουργεί με τελείως διαφορετικούς κανόνες. Πρακτικοί και πολιτικοί λόγοι, συνεπώς, εμποδίζουν την Τουρκία να ενταχθεί στην Ευρωπαϊκή Ενωση»... Ακόμα και οι «Times» της Ν. Υόρκης ομολογούν πως «ο ισχυρός στρατός, με τον έντονο εθνικισμό του και τις ευρύτατες παραβιάσεις των ανθρώπινων δικαιωμάτων, αποτελεί από μόνος του εμπόδιο στην ενσωμάτωση της Τουρκίας στην Ευρώπη. Η ηγεσία του στρατού αντιδρά στην εξεύρεση συμβιβαστικής λύσης με την Ελλάδα στο ζήτημα της κατοχής της Κύπρου και στη βίαιη καταπίεση των Κούρδων». (Εφ' ω και ο κ. Καρανταγί προσπαθεί να υφαρπάσει πιστοποιητικό καλής διαγωγής)...\nΑκόμα και ο περιπαθής εραστής της Αγκυρας χανούμ κ. Κίνκελ, κατά την επίσκεψή του στον οντά της (27.3), «κακομίλησε» στον Ερμπακάν και, «προβάλλοντας τα ανθρώπινα δικαιώματα, το κουρδικό και τις σχέσεις με την Ελλάδα, είπε πως η Τουρκία δεν μπορεί να ενταχθεί στην Ε.Ε. στο εγγύς μέλλον».\nΚαι την ίδια ώρα, η «Διεθνής Αμνηστία» ζητάει «να αρθεί η ασυλία στο ζήτημα της καταπάτησης των ανθρώπινων δικαιωμάτων, της οποίας χαίρει η Τουρκία, λόγω του ειδικού πολιτικού βάρους της» (20.3), ενώ η «Human Rights Watch» «προτρέπει την αμερικανική κυβέρνηση να διακόψει την παροχή στρατιωτικής βοήθειας στην Τουρκία, και την Ε.Ε. να χρησιμοποιήσει τη συμφωνία σύνδεσης για να πιέσει την τουρκική κυβέρνηση να σεβασθεί τα ανθρώπινα δικαιώματα».\nΤι σημαίνουν, λοιπόν, όλα αυτά; Μα πως ο ιερέας των Τρώων Λαοκόων είχε δίκιο όταν έλεγε, «Φοβούμαι τους Δαναούς και δώρα φέροντας»2. Μόνο που τα ονόματα αντιστράφηκαν  και, τώρα, οι τουρκο-δαναοί είναι εκείνοι που προσπαθούν με Δούρειους Ιππους δηλώσεων να τρυπώσουν στην-και ν' αλώσουν την ευρωπαϊκή Τροία και να πείσουν πως εκείνοι είναι οι άμωμοι κι εμείς οι άνομοι.\nΤο οποίον, οι περί «ευρωπαϊκότητας» της Τουρκίας δηλώσεις του κ. Πάγκαλου όχι μόνο ανακριβέστατες ιστορικά ήταν, αλλά και πρακτικά αναποτελεσματικότατες. Οι ίδιοι οι Τούρκοι φρόντισαν να το αποδείξουν, πριν ένστολον κόκκορα Καραγιαντί φωνήσαι τρις...\nΟσο για την «κορώνα» του ημετέρου υπουργού, «αν η Τουρκία δεν είναι μέρος της ευρωπαϊκής ιστορίας, τότε ούτε η Ελλάδα είναι», δεν θα σχολιάσουμε καν την εξομοίωση δύο χωρών, που η μια τους στάθηκε «παγά λαλέουσα» ενός περίλαμπρου πολιτισμού και διδάχος (και ανάδοχος) της Ευρώπης, ενώ η άλλη ήταν διαχρονικός και διηπειρωτικός σφαγέας, βάνδαλος και Ηρόστρατος. Μια τέτοια εξομοίωση είναι τόσο εξωφρενική, που δεν μπορεί να θεωρηθεί ούτε καν υβριστική για τη χώρα μας, την Ιστορία και την κοινότατη λογική.\nΕπιμύθιο. Οσα η Ευρώπη κι εμείς γνωρίσαμε από τους Οσμανλήδες στους αιώνες, όσα γνωρίζουμε ακόμα, μέρα τη μέρα, μας υποχρεώνουν να βλέπουμε πίσω απ' τους «κλάδους ελαίας» των τούρκων στρατηγών και πολιτικών, δόκανα και γιαταγάνια. Και να λέμε, όπως οι Γάλλοι, «Το Χτες (τους) μας σκιάζει, το Σήμερα μας ταράζει, το Αύριο μας τρομάζει»3. Μόνο αν έμπρακτα, μόνιμα, σταθερά αλλάξουν ριζικά στάση οι Τούρκοι, θα πάψουμε να θεωρούμε πως κάθε τους ενέργεια, ειρηνόφιλη ή πολεμόφιλη, είναι «αθλία παρ' αθλίων προς αθλίους σκοπούς»...\n1. », μετάφρ "Το ελληνόπουλο" Κ. Παλαμά.\n2. «Timeo Danaos et dona ferentes», Βιργίλιος, Αινειάς, 11,49.\n3. «Le Passe me hante, le Present me tourmente, L' Avenir m' epouvante».\nTo άρθρο είναι αναδημοσίευση από το Βήμα της 6-4-2007.\nστις 10:30 μ.μ. 3 Σχόλια Διασυνδέσεις\nΚατηγορίες-key word Defence, Diplomacy, History, Ploritis, Turkey\nΠως μας ενώνει, πως μας δονεί η υπουργική κατακραυ...


Υπ' ατμόν ο Λιούις στο Λαύριο | SDNA\nΥπ' ατμόν ο Λιούις στο Λαύριο\nΣύμφωνα με πληροφορίες του SDNA, ορατό είναι το ενδεχόμενο να αποτελέσει άμεσα παρελθόν από το Λαύριο ο Μάρκους Λιούις.\nΚατά τη διάρκεια του καλοκαιριού το Λαύριο προχώρησε σε μια σειρά κινήσεων με σκοπό να παρουσιαστεί ανταγωνιστικό σε Ελλάδα και Ευρώπη, πατώντας πάνω στην άκρως επιτυχημένη συνταγή της περσινής σεζόν. Μια απ' τις κινήσεις που έγιναν ήταν και αυτή του Μάρκους Λιούις, ο οποίος αποτέλεσε επιλογή του Χρήστου Σερέλη\nΠαρ όλα αυτά το ενδεχόμενο ο 29χρονος γκαρντ να αποτελέσει παρελθόν από την ομάδα της Λαυρεωτικής είναι ορατό. Κι αυτό γιατί όπως αναφέρουν οι πληροφορίες του SDNA, στην ομάδα υπάρχει προβληματισμός. Όχι για την αγωνιστική εικόνα του, αλλά για μια σειρά παραπτωμάτων στην οποία έχει υποπέσει ο έμπειρος άσος.\nΓια το λόγο αυτό μάλιστα η κατάσταση του εξετάζεται μέρα με την ημέρα από το σταφ της ομάδας. Την ίδια στιγμή δύο Λαύριο ήδη έχουν βγει στην αγορά με τον Σερέλη να ψάχνει παίκτη που να έχει έφεση στο σκοράρισμα και τις επόμενες μέρες αναμένονται εξελίξεις τόσο γύρω από το θέμα του Λιούις, όσο και σχετικά με την -ενδεχόμενη- επόμενη κίνηση της ομάδας.\nΑνανέωσε για δύο χρόνια με τους Μιλγουόκι Μπακς ο Άλεν\nΛαμία-Άρης: Τα στιγμιότυπα της νίκης με το γκολ του Μπράμπετς (vid)\nΓερμανία: Τη λήξη της κατάστασης έκτακτης ανάγκης τον Νοέμβριο εισηγείται ο υπουργός Υγείας\nΟ επόμενος μεγάλος μέσος του ελληνικού ποδοσφαίρου…


Παρακολούθηση της σεισμικότητας σε πραγματικό χρόνο | newsbreak\nΤα δεδομένα αντλούνται σε πραγματικό χρόνο από το Γεωδυναμικό Ινστιτούτο.\n– Σεισμοί με την ένδειξη [A] είναι ΠΡΟΚΑΤΑΡΚΤΙΚΕΣ ΑΥΤΟΜΑΤΕΣ ΛΥΣΕΙΣ. Πρόκειται για αρχικές λύσεις προερχόμενες από το αυτόματο υπολογιστικό σύστημα, χωρίς τη συμμετοχή σεισμολόγου, που ενημερώνονται συνεχώς με την άφιξη νέων δεδομένων, από τους σταθμούς που λαμβάνονται σε πραγματικό χρόνο από το ΝΟΑ, περιλαμβανομένων των δικτύων: NOA(HL), AUTH(HT), UPSL(HP), NKUA(HA), ITSAK (HI), HMU (HC), GSD(CQ), GEOFON(GE), MEDNET(MN), INGV(IV), RESIF(CL), KOERI (KO) καθώς και άλλων διαθέσιμων διεθνών σεισμολογικών σταθμών.\nΣεισμοί με την ένδειξη [A] δεν έχουν αναθεωρηθεί από σεισμολόγο και μπορεί να περιέχουν λάθος πληροφορίες. Ενημερώνονται συνεχώς καθώς νέα δεδομένα λαμβάνονται.\nTo Ε.Α.Α. δεν εγγυάται την πληροφορία αυτή και το ρίσκο που προκύπτει από τη λάθος χρήση της βαραίνει τον χρήστη. Όταν αναθεωρηθούν από σεισμολόγο, τότε αποκτούν την ένδειξη [M]. Για λεπτομερέστερες σεισμολογικές πληροφορίες παρακαλούμε επισκεφτείτε τη σελίδα του Σεισμολογικού Δικτύου NOA HL.\nΣεισμοί με την ένδειξη [M] είναι λύσεις ΑΝΑΘΕΩΡΗΜΕΝΕΣ ΑΠΟ ΣΕΙΣΜΟΛΟΓΟ.\n17-09-2021 • 10:53πμ\n14-09-2021 • 13:58μμ\nΓεράσιμος Χουλιάρας: «Πιθανόν από το ρήγμα της Πάρνηθας τα 3,7 Ρίχτερ που κούνησαν την Αττική»\n12-09-2021 • 14:54μμ\nΣεισμική δόνηση και στην Τρίπολη\n12-09-2021 • 13:38μμ\nΣεισμός τώρα 3,7 Ρίχτερ στην Αττική\n12-09-2021 • 13:11μμ\nΤαρακουνήθηκε και πάλι η Θήβα – Νέος σεισμός 3,2 ρίχτερ\n11-09-2021 • 21:34μμ\nΣεισμός 3,6 Ρίχτερ ανοιχτά της Νισύρου\n11-09-2021 • 15:40μμ\nΚαι νέος σεισμός 3,2 Ρίχτερ στη Θήβα\n11-09-2021 • 13:36μμ\n«Δίδυμοι» σεισμοί με διαφορά 30 δευτερολέπτων στην Θήβα\n11-09-2021 • 9:06πμ\nΣεισμός 3,1 Ρίχτερ ταρακούνησε την Πύλο\n11-09-2021 • 8:45πμ\n4,1 Ρίχτερ ταρακούνησαν την Τήλο\n6-09-2021 • 18:36μμ\n«Καμπανάκια» από τον Γεράσιμο Παπαδόπουλο: «Η επιμένουσα σεισμικότητα δημιουργεί ανησυχία»\n4-09-2021 • 22:48μμ


ΝΕΟ ΕΛΛΗΝΙΚΟ ΦΟΡΟΥΜ: Η παράξενη και απίστευτα τραγική ιστορία του «Τιτανικού των Ναζί»\nΗ καριέρα του ήταν πιο δοξασμένη από αυτή του Τιτανικού και το τέλος του ακόμα πιο δραματικό - Βυθίστηκε την τελευταία ημέρα του πολέμου από φίλια πυρά παρασέρνοντας στον θάνατο πάνω από 5 χιλιάδες αιχμαλώτους εβραϊκής καταγωγής...\nΠίσω από κάθε εξέχουσα ανθρώπινη αφήγηση υπάρχει σχεδόν πάντα μία αντίστοιχη ή και ακόμα πιο σημαντική, που είτε η μοίρα είτε οι συνθήκες δεν της χάρισαν την φήμη και την αξία που της έπρεπε. Και μια τέτοια περίπτωση είναι αυτή του...\nπλοίου Cap Arcona, του επονομαζόμενου και «Τιτανικού των Ναζί», το οποίο για δεκάδες λόγους έμεινε στην σκιά του φημισμένου αγγλικού αντίστοιχου σκάφους και του μοιραίου τέλους του.\nΜέσα σε λίγα λεπτά το πλοίο βυθίστηκε παίρνοντας στον υγρό τάφο τριπλάσιους σχεδόν ανθρώπους απ' ότι ο Τιτανικός (υπολογίζεται ότι στα αμπάρια του βρίσκονταν κοντά 5.000 άτομα), δημιουργώντας μία τραγική ιστορία που σίγουρα ξεπερνά σε πλοκή αλλά και εξέλιξη την διάσημη ιστορία του «κανονικού» Τιτανικού. Υπενθυμίζοντας παράλληλα ότι πίσω από μία μεγάλη ιστορία, κρύβεται πάντα κάτι ακόμα πιο ενδιαφέρον: η ίδια η ζωή.\nΕτικέτες ΓΕΝΙΚΑ ΘΕΜΑΤΑ, ΝΑΖΙ, ΤΙΤΑΝΙΚΟΣ ΤΩΝ ΝΑΖΙ


BestPharmacy.gr - La Roche Posay Anthelios Anti-Shine Tinted Dry Touch Gel Cream SPF50+ 50ml Αντιηλιακή Προστασία για το Πρόσωπο για Λιπαρό Δέρμα με Χρώμα\nΠολύ υψηλή αντηλιακή προστασία προσώπου με dry touch υφή για ματ αποτέλεσμα και χρώμα - 50ml\nΥφή Dry-Τouch με χρώμα: Άμεση απορρόφηση και απόλυτα στεγνό αποτέλεσμα. Με χρώμα για φυσική όψη στην επιδερμίδα. Βέλτιστη προστασία UVB SPF 50+ και προστασία UVA με δείκτη PPD 22 πιο υψηλή σε σχέση με τις συστάσεις της Ευρωπαϊκής Επιτροπής, χάρη στο φωτοσταθερό σύστημα φίλτρων Mexoplex®, ένα φωτοσταθερό σύστημα φίλτρων για την προστασία του δέρματος από τον ήλιο. Με φυσικό καταπραϋντικό και αντιοξειδωτικό Ιαματικό Νερό της La Roche-Posay για ακόμα μεγαλύτερη προστασία.\nΝέα συσκευασία με αντλία. Με άρωμα. Χωρίς Paraben. Δεν δημιουργεί ατέλειες. Δοκιμασμένο κάτω από δερματολογικό έλεγχο.\nΚατάλληλο για δέρμα ευαίσθητο ή αλλεργικό στον ήλιο. Ιδανική για το μικτό, λιπαρό δέρμα. Προλαμβάνει τις δυσχρωμίες από τον ήλιο (κηλίδες, μέλασμα...).\nΝέα υφή dry touch με χρώμα. Ματ αποτέλεσμα και χρώμα. Με μικρο-χρωστικές που προσαρμόζονται σε κάθε απόχρωση δέρματος, για ένα φρέσκο και φυσικό αποτέλεσμα.\nΜη λιπαρή. Δεν αφήνει ίχνη.\nΧρήση: Η υπερβολική έκθεση στον ήλιο είναι επικίνδυνη. Αποφεύγετε την άμεση έκθεση στον ήλιο βρεφών και μικρών παιδιών. Μην εκτίθεστε στον ήλιο τις ώρες της έντονης ακτινοβολίας ακόμα κι αν φοράτε αντηλιακό γιατί δε σας εξασφαλίζει 100% προστασία. Εφαρμόστε ακριβώς πριν την έκθεση στον ήλιο και σε αρκετή ποσότητα. Ανανεώνετε συχνά την εφαρμογή, κυρίως μετά το κολύμπι, το ξέβγαλμα με νερό ή το σκούπισμα με πετσέτα, ώστε να διατηρείται η αρχική προστασία.\nVichy Capital Soleil SPF50 Αντιηλιακή Κρέμα Προσώπου για Ματ Αποτέλεσμα 50ml + ΔΩΡΟ Eau Thermale 50ml Ιαματικό Νερό\nΕιδική Τιμή 10,02 € Κανονική Τιμή 20,45 €\nLa Roche Posay Anthelios Mineral One SPF50+ 30ml SHADE 2 Αντιηλιακή Κρέμα Προσώπου με Χρώμα


Στρέψη του πλοίου Στρεπτικές καταπονήσεις αναπτύσσονται σε ένα πλοίο κυρίως: λόγω της πλεύσης σε πλάγιους μετωπικούς ή ακολουθούντες κυματισμούς (quartering. - ppt κατέβασμα\nΔημοσίευσεPippo Minas Τροποποιήθηκε πριν 7 χρόνια\nΠαρουσίαση με θέμα: "Στρέψη του πλοίου Στρεπτικές καταπονήσεις αναπτύσσονται σε ένα πλοίο κυρίως: λόγω της πλεύσης σε πλάγιους μετωπικούς ή ακολουθούντες κυματισμούς (quartering."— Μεταγράφημα παρουσίασης:\n0 Αντοχή πλοίου Ι (Θ) Ενότητα 5: Υπολογισμός στρεπτικών τάσεων\nΑνοικτά Ακαδημαϊκά Μαθήματα στο ΤΕΙ Αθήνας Αντοχή πλοίου Ι (Θ) Ενότητα 5: Υπολογισμός στρεπτικών τάσεων Αλέξανδρος Θεοδουλίδης, Επικ. Καθηγητής Τμήμα Ναυπηγών Μηχανικών Τ.Ε. Το περιεχόμενο του μαθήματος διατίθεται με άδεια Creative Commons εκτός και αν αναφέρεται διαφορετικά Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.\n1 Στρέψη του πλοίου Στρεπτικές καταπονήσεις αναπτύσσονται σε ένα πλοίο κυρίως: λόγω της πλεύσης σε πλάγιους μετωπικούς ή ακολουθούντες κυματισμούς (quartering seas), λόγω ασύμμετρης φόρτωσης του πλοίου. Το μέγεθος των στρεπτικών καταπονήσεων καθορίζεται σε μεγάλο βαθμό από την ύπαρξη ή όχι μεγάλων ανοιγμάτων στο κατάστρωμα, Οι στρεπτικές καταπονήσεις πρέπει να λαμβάνονται υπ’ όψη: στον υπολογισμό της διαμήκους αντοχής σε πλοία container, στον υπολογισμό της εγκάρσιας αντοχής πλοίων catamaran.\n2 Στρέψη συμπαγών κυκλικών διατομών\nengmechanics.blogspot.gr όπου: G το μέτρο διάτμησης του υλικού φ η γωνία στροφής l το μήκος του άξονα τ η διατμητική τάση λόγω στρέψης Τ η ασκούμενη στρεπτική ροπή Jp η πολική ροπή αδράνειας\n3 Κατανομή στρεπτικών τάσεων\nΣυμπαγής κυκλική διατομή Δακτυλιοειδής διατομή D εξωτερική διάμετρος d εσωτερική διάμετρος\n4 Στρέψη λεπτότοιχων διατομών (1 από 2)\nΣτρέψη λεπτότοιχων διατομών (1 από 2) Όταν το πάχος της διατομής είναι αρκετά λεπτό οι στρεπτικές τάσεις τ μπορεί να θεωρηθεί ότι είναι σταθερές κατά το πάχος. Τότε το γινόμενο: διατηρείται σταθερό σε ολόκληρη την περιφέρεια της διατομής. Υπο προϋποθέσεις η στρεπτική ροπή Τ δεν προκαλεί αξονικές τάσεις. Η τάση τ υπολογίζεται από την ακόλουθη σχέση: όπου ds στοιχειώδες μήκος και S η (κλειστή) επιφάνεια της διατομής\n5 Στρέψη λεπτότοιχων διατομών (2 από 2)\nΣτρέψη λεπτότοιχων διατομών (2 από 2) Η γωνία στροφής ανά μονάδα μήκους δίδεται από τη σχέση: όπου J ο στρεπτικός συντελεστής (torsional constant) που δίδεται από τη σχέση: όπου L το μήκος της περιφέρειας της διατομής και dl στοιχειώδες μήκος επί της περιφέρειας.\n6 Υπολογισμός στρεπτικών τάσεων σε πλοίο (1 από 2)\nΣτην περίπτωση πλοίου με Ν κλειστές κυψέλες ισχύουν οι σχέσεις: (1) (2) Στους κοινούς κλάδους (cd) και (fe) ισχύει:\n7 Υπολογισμός στρεπτικών τάσεων σε πλοίο (2 από 2)\nΓια τον υπολογισμό των τάσεων ακολουθούμε τα εξής βήματα: Υπολογίζουμε τις γωνίες στροφής ανά μονάδα μήκους (dθ/dx) για το κάθε κελί από τη σχέση (2). Εξισώνουμε ανά δύο τις εκφράσεις για τις γωνίες στροφής ανά μονάδα μήκους των κελιών (Ν-1) εξισώσεις Οι (Ν-1) εξισώσεις μαζί με την εξίσωση (1) επιλύονται και υπολογίζονται οι ροές (tτ). Στη συνέχεια υπολογίζονται οι τάσεις\n10 Σημείωμα Αναφοράς Copyright Τεχνολογικό Εκπαιδευτικό Ίδρυμα Αθήνας, Αλέξανδρος Θεοδουλίδης Αλέξανδρος Θεοδουλίδης. «Αντοχή πλοίου Ι (Θ). Ενότητα 5: Υπολογισμός στρεπτικών τάσεων». Έκδοση: 1.0. Αθήνα Διαθέσιμο από τη δικτυακή διεύθυνση: ocp.teiath.gr.\nΚατέβασμα ppt "Στρέψη του πλοίου Στρεπτικές καταπονήσεις αναπτύσσονται σε ένα πλοίο κυρίως: λόγω της πλεύσης σε πλάγιους μετωπικούς ή ακολουθούντες κυματισμούς (quartering."


ΠΑΟΚ Αλεξάνδρειας-Καστοριά 2-0 | Onsports.gr\nhome ΠοδόσφαιροΔ' ΕθνικήΔ΄Εθνική - 3ος ΌμιλοςΠΑΟΚ Αλεξάνδρειας-Καστοριά 2-0 Κοινοποιήστε\nΠΑΟΚ Αλεξάνδρειας-Καστοριά 2-0\tΣυντάκτης: Onsports Team\nΔημοσίευση: Κυριακή, 08 Ιανουαρίου 2012 19.39\nΠιο δύσκολα από ότι δείχνει το τελικό 2-0 επικράτησε ο ΠΑΟΚ Αλεξάνδρειας της Καστοριάς.\tΟι γηπεδούχοι δεν είχαν την επιθετική έκρηξη των τελευταίων αγώνων αν και θα μπορούσαν να προηγηθούν από το πρώτο δεκάλεπτο. Στο 8’ ο Γ. Κίτσας μπήκε από αριστερά στην αντίπαλη περιοχή, ανατράπηκε από τον Ζυπίδη και ο διαιτητής της συνάντησης έδωσε πέναλτι. Την εκτέλεση ανέλαβε ο Π. Κίτσας, αλλά ο Μουρζίδης απέκρουσε με τα ακροδάχτυλα την μπάλα με τη βοήθεια του δοκαριού, απομακρύνθηκε. Στο 21’ ο Γολσουζίδης με κοντινή προβολή θα έκανε το 1-0, σκορ που έμεινε ως το τέλος του ημιχρόνου, ενώ η Καστοριά, που ταξίδεψε στην Αλεξάνδρεια με 12 παίκτες, δεν μπορούσε να αντιδράσει. Στο 68’ ο Γολσουζίδης έκλεψε την μπάλα, μπήκε στην αντίπαλη περιοχή κι έκανε το σουτ, αλλά απέκρουσε ο Μουρζίδης. Ο Γιώργος Κίτσας πήρε το «ριμπάουντ» και με κοντινό πλασέ έκανε το 2-0.


Μας είπαν πως το να Πίνουμε πολύ Νερό κάνει Καλό στην Υγεία και το Δέρμα μας. Δεν μας είπαν όμως ότι… - Fanpage\nΜας είπαν πως το να Πίνουμε πολύ Νερό κάνει Καλό στην Υγεία και το Δέρμα μας. Δεν μας είπαν όμως ότι…\nAPDHN9 WOMAN IN KITCHEN DRINKING WATER\nΤο να λέμε στους άλλους ότι πρέπει να πίνουν πολλά υγρά μπορεί να είναι επικίνδυνο, προειδοποιούν οι γιατροί. Οι ειδικοί στο King’s College Hospital στο νότιο Λονδίνο αμφισβήτησαν αυτή την συμβουλή όταν ήρθε στο νοσοκομείο μια 59χρονη γυναίκα η οποία είχε πιει τόσο πολύ νερό που είχε αρρωστήσει σοβαρά.\nΗ γυναίκα πήρε υπερβολική δόση νερού αφότου ανέπτυξε συμπτώματα λοίμωξης του ουροποιητικού συστήματος.\nΘυμάται ότι ένας γιατρός της είχε πει να πίνει πολύ νερό – 500 ml κάθε 30 λεπτά – και παρ’όλο που πίστευε ότι αυτό ισχύει, είχε πιει πιο πολύ για να καθαρίσει το σύστημα της. Η γυναίκα μπήκε στο νοσοκομείο και οι γιατροί ανακάλυψαν ότι είχε επικίνδυνα χαμηλά επίπεδα αλάτων στο αίμα της.\nΑυτό μπορεί να συμβεί αν πιει κανείς πολύ νερό σε μικρό χρονικό διάστημα. Τα συμπτώματα περιλαμβάνουν ναυτία, εμετούς και πονοκεφάλους. Σε σοβαρές περιπτώσεις, ο εγκέφαλος μπορεί να πρηστεί, προκαλώντας σύγχυση, κρίσεις, κώμα και θάνατο. Αναφέρεται ότι περίπου 30% των ασθενών με πολύ χαμηλά επίπεδα αλάτων πεθαίνουν.\nΟι γιατροί ανέφεραν στο περιοδικό BMJ Case Reports ότι είχαν λίγες ενδείξεις για το πόσο νερό θεωρείται πολύ. Είπαν ότι η ασθενής χειροτέρεψε όταν έφτασε στο νοσοκομείο, γράφοντας: “Κατά την διάρκεια της επίσκεψής της στην εντατική, έτρεμε όλο και περισσότερο και έδειχνε μπερδεμένη. Έκανε εμετό αρκετές φορές, είχε ρίγος και φάνηκε να δυσκολεύεται στην ομιλία”.\nΟι γιατροί κατάφεραν να σώσουν την ζωή της γυναίκας μειώνοντας την κατανάλωση υγρών για 24 ώρες, αλλά είπαν ότι σε μια άλλη περίπτωση, μια νεαρή γυναίκα που έπασχε από γαστρεντερίτιδα πέθανε μετά από υπερβολική κατανάλωση νερού. Η ασθενής, μιλώντας για την εμπειρία της στο περιοδικό, είπε: “Έχασα 24 ώρες από την ζωή μου, όταν μια απλή λοίμωξη του ουροποιητικού, ή μάλλον οι πράξεις μου, πήραν τον έλεγχο της ζωής μου.”\n“Θυμάμαι να βλέπω το χέρι μου να τρέμει πολύ και να αναρωτιέμαι γιατί δεν μπορούσα να το σταματήσω, μετά συνειδητοποίησα ότι όλο το σώμα μου έτρεμε.” Πέρασε 24 ώρες στο νοσοκομείο – δεν θυμάται μεγάλα διαστήματα της παραμονής της εκεί – πριν της δώσουν εξιτήριο.\n“Μου πήρε μια βδομάδα να νιώσω ‘φυσιολογικά’ ξανά και ειλικρινά νομίζω ότι και την επόμενη εβδομάδα ένιωθα κουρασμένη”, γράφει. Όσοι παίρνουν το ναρκωτικό MDMA και όσοι συμμετέχουν σε σπορ αντοχής κινδυνεύουν επίσης με χαμηλά επίπεδα αλάτων.\nΟι γιατροί, Dr Laura Christine Lee και Dr Maryann Noronha, γράφουν: “Συμβουλεύουμε συχνά τους ασθενείς μας να πίνουν πολλά υγρά και να ενυδατώνονται όταν δεν είναι καλά.”\n“Αλλά τι εννοούμε με αυτό; Υπάρχουν πιθανοί κίνδυνοι αυτής της φαινομενικά αβλαβούς συμβουλής; Όπως φαίνεται εδώ, οι βλαβερές επιδράσεις αυξημένης κατανάλωσης υγρών συμπεριλαμβάνουν σύγχυση, εμετούς, βλάβη στην ομιλία και είναι υπεύθυνες για πιθανά καταστροφικά αποτελέσματα λόγω χαμηλών συγκεντρώσεων νατρίου στο αίμα.”\nΚλείνουν λέγοντας: “Υπάρχει έλλειψη αποδείξεων πίσω από την συμβουλή ‘να πίνετε πολλά υγρά’ στην διαχείριση ήπιων λοιμώξεων.”\nΑλλά ο Dr Imran Rafi, διευθυντής κλινικής καινοτομίας και έρευνας στο Royal College, είπε:\n“Είναι σημαντικό να πίνουμε αρκετό νερό για να παραμένουμε υγιείς, και σωματικά αλλά και πνευματικά, και οι ασθενείς πρέπει να κρατάνε τα επίπεδα κατανάλωσης υγρών ψηλά, ειδικά σε περιπτώσεις που μπορεί να προκληθεί αφυδάτωση.\nΕνθαρρύνουμε τους ασθενείς να πίνουν περισσότερα υγρά αν έχουν συμπτώματα αφυδάτωση,ς όπως η δίψα – ακόμα και όταν έχει ζέστη ή όταν γυμνάζονται – και τα σκουρόχρωμα ούρα. Δεν υπάρχει πάγια συμβουλή για το πόσο νερό πρέπει να πίνουμε για να παραμένουμε υγιείς, αλλά το κλειδί είναι να είμαστε ενυδατωμένοι – και τα ανοιχτόχρωμα ούρα είναι μια καλή ένδειξη.\nΗ αναφορά αυτής της περίπτωσης τονίζει το γεγονός ότι η υπερβολική κατανάλωση νερού μπορεί να έχει σημαντικές συνέπειες στους ασθενείς και αυτό είναι κάτι που οι γιατροί αλλά και οι ασθενείς πρέπει να λαμβάνουν υπόψη.”


Λήγει η προθεσμία υποβολής αίτησης ένταξης στη ρύθμιση – ilia.news\nΛήγει η προθεσμία υποβολής αίτησης ένταξης στη ρύθμιση\nΣας ενημερώνουμε ότι η προθεσμία υποβολής αίτησης ένταξης στη ρύθμιση του Ν. 4483/17 για εξόφληση οφειλών έως και 100 δόσεις λήγει την 28/02/2018.\nΠαρακαλούνται οι πολίτες που επιθυμούν να ρυθμίσουν τις οφειλές τους να προσέλθουν εγκαίρως στις υπηρεσίες του Δήμου .\nΟ συγκεκριμένος νόμος δίνει τη δυνατότητα ρύθμισης των βεβαιωμένων οφειλών σε έως 100 δόσεις με μειωμένες προσαυξήσεις ανάλογα με το πλήθος των δόσεων που επιλέγει ο οφειλέτης και μηδενικές προσαυξήσεις σε περίπτωση εφάπαξ εξόφλησης της οφειλής.\nΕπίσης, δίνει τη δυνατότητα με την εξόφληση μέρους της ρυθμιζόμενης οφειλής:\nΑ) άρσης της δέσμευσης αποδεικτικού φορολογικής ενημερότητας από την αρμόδια ΔΟΥ\nΒ) δυνατότητα άρσης κατάσχεσης στα χέρια τρίτων (δέσμευση τραπεζικών λογαριασμών).\nΓια περισσότερες πληροφορίες μπορείτε να επικοινωνείτε στα εξής τηλέφωνα :\n2623360811 2623360813 2623360817\nΠαρουσιάστηκαν οι βασικοί πυλώνες της πρωτοβουλίας δήμου Ζαχάρως για κόκκινα δάνεια (φώτο)\nΑιτήσεις στον ΕΛΓΑ για ζημιές από πλημμύρες και ανεμοθύελλα μέχρι 31 Γενάρη\n← Εθιμοτυπική επίσκεψη του Διοικητή της Περιφερειακής Πυροσβεστικής Διοίκησης Δυτικής Ελλάδας στη Γενική Περιφερειακή Αστυνομική Διεύθυνση\nΑστέρας: Έχει τα «κότσια» να κυνηγήσει. Προετοιμασία υπό καταρρακτώδη βροχή-Σκέφτεται να αφήσει το Κύπελλο. Το πρόγραμμα →


vivliolatreia: Αξιοσημείωτες συναντήσεις\nΜια πολύ ισχυρή δόση ντοπιολαλιάς, αλλά και προσωποπαγείς, φιλολογικά ψαγμένοι τύποι, όπως π. χ.: ά΄θρωποι, σϊωπή, βαρβάκια, ξανά-μανά, πάρωρα, γαίμα, κάναλοι, σκαντάγιο, σαυράδα, συστηματική προβολή ασήμων αλλά καταλυτικών πτυχών του γενέθλιου μυκονιάτικου τοπίου, οιονεί ανθρωπολογικές μελέτες εν συνόψει, μαρτυρίες ζωής στοχαστικής και ιδιαίτερα ανοικτής φιλοσοφικά, αποσπάσματα συναντήσεων με διακεκριμένους δημιουργούς, π. χ. Μέλπω Αξιώτη, Γιώργος Σεφέρης, Βασίλης Βασιλειάδης, και βεβαίως άμεσες αυτοβιογραφικές καταθέσεις συνιστούν, μεταξύ άλλων, τα εμφανέστατα στοιχεία του υλικού εκείνου, από το οποίο έχει σπονδυλωτά σχηματιστεί το παρόν βιβλίο.\nΣυγκρατώ ότι ο Παναγιώτης Κουσαθανάς δεν χάνει ποτέ τον έλεγχο της γραφής του, δεν εκφυλίζει το κείμενο σε ανούσιο παραλήρημα «εκστατικού μύστη», ούτε ευτελίζει το αντικείμενο των περιγραφών του, συνθηκολογώντας με άνομες αποδομήσεις. Γράφει δηλαδή χωρίς ανούσια τερτίπια. Όπως συνιστούν άλλωστε οι ημεδαποί και αλλοδαποί ειδήμονες του είδους. Και η μεγίστη προσοχή, την οποία αποδίδει στην κατάλληλη λέξη, την περιώνυμη, φλωμπερική mot juste, βεβαίως τον αποζημιώνει: η φράση λειτουργεί τόσο ως καλώς συγκερασμένη σύμπτυξη της καθημερινότητας, όσο και ως ικανό κάτοπτρο των ενδογενών τριβών. Το δε διηγητικό υποκείμενο επιβάλλει με τη σειρά του όσο πιο διακριτικά μπορεί τους όρους του λεκτικού παιχνιδιού. Το σήμερα είναι συνήθως ολισθηρό: παραπέμπει συχνά στον απολεσθέντα παράδεισο της παιδικής ηλικίας. Τότε δηλαδή που ο μικρός Παναγιώτης Κουσαθανάς αποστήθιζε εξ απαλών ονύχων τα ονόματα και τα επίθετα των προσώπων και των πραγμάτων. Αλλά το έργο αυτό συνιστά και κάτι ακόμα: ήτοι ένα πεδίο παρατεταμένης σπουδής του εαυτού, όπως δρα πάντα σε συνάρτηση με τα δεδομένα τόσο της ατομικής, όσο και της συλλογικής μνήμης. Όπως προέκυψε δηλαδή και από τις οξυδερκείς αναλύσεις του Μπόρις Αϊχενμπάουμ «η ιστορία» εξακολουθεί να αποτελεί «μια ιδιαίτερη μέθοδο μελέτης του παρόντος με τη βοήθεια γεγονότων που ανήκουν στο παρελθόν». Παρόν και παρελθόν είναι κοντολογίς, για τις Αξιοσημείωτες συναντήσεις, μια συνεχής μαντική εικόνα, ή άλλως μια αδιάπτωτη λεξιμαγεία.\nΈχει διατυπωθεί δημοσίως η άποψη της κριτικού Κατερίνας Σχινά, ότι ο εν λόγω πολυβραβευμένος συγγραφέας «αντλεί με πάθος από το κεφάλαιο του πραγματικού για να στοχαστεί πάνω στον τόπο και τους ανθρώπους, να διεισδύσει στα πάθη τους, να κατανοήσει την λοξότητά τους, να οικειωθεί και να οικειώσει τον αναγνώστη με το παράλογο της ύπαρξης. Όμως, παρ’ ότι αγκιστρωμένος στο πραγματικό, ο Παναγιώτης Κουσαθανάς το ανασκηνοθετεί για να φανεί αυτό που πραγματικά είναι: μια διαδοχή υπαινιγμός, ένας παράξενος, όχι όμως και ανεξιχνίαστος, χορός των σημασιών. Κι έτσι, βλέποντας και γράφοντας υπό γωνίαν, αποδίδει στα πράγματα τις αδιάγνωστες διαστάσεις τους». Κι εδώ ακριβώς εντοπίζεται ένα άλλο στοιχείο της δομικής συγκρότησης, την οποία προτείνει εν προκειμένω ο συγγραφέας. Εννοώ τη διεύρυνση δηλαδή των δεδομένων των αισθήσεων και την υπαγωγή τους σε ένα μεγαπρότυπο Βίου. Εξ ου και η πηγαία αίσθηση της συνειδητής στίλβωσης, της οριακής μεταποίησης, της κραταιάς διάσωσης εν τέλει των πολλαχώς σημαδιακών φαινομένων. Ασφαλώς η εμπειρία του πνεύματος είναι η μόνη μορφή ζωής, την οποία εμμέσως πλην σαφώς αποδέχεται πλήρως ο συγγραφέας ως αναγκαία και ικανή όψη της απώτατης Αλήθειας. Το σώμα, αυτή η ακραία αντικειμενικοποίηση της βούλησης, όπως δίδαξε ο Αρθούρος Σοπενχάουερ, συμπαρίσταται σ’ αυτή τη βαθμιαία προαγωγή των ποσοτήτων και των ποιοτήτων, επιδιώκοντας κι αυτό την ενδελεχή, απρόσκοπτη αναβάθμισή του σε Αγαθό. Η ενδεχόμενη αποτυχία του, σχετική ή παταγώδης, συνιστά την απαρχή μιας τραγωδίας. Αυτήν ακριβώς την οποία υπαινίσσεται από τη μια σελίδα στην άλλη η συλλογή των Αξιοσημείωτων Συναντήσεων.\nΗ δε εντονότατη εντοπιότητα των εκφάνσεων προκαθορίζει εκ του ασφαλούς μέγα μέρος του ειδικότερου αναπτύγματος των θεματικών αφετηριών. Κι εδώ ισχύει κατά συνέπεια άλλη μια φορά ο κανόνας του Μαρσέλ Προυστ, σύμφωνα με τον οποίο το μόνο πραγματικό ταξίδι δεν είναι η περιφορά στον κόσμο, αλλά η θέαση του κόσμου, ο οποίος ήδη μας περιβάλλει, με τα μάτια ενός άλλου, ήτοι ενός αναβαθμισμένου εγώ. Κατά λέξη: «Le seule véritable voyage, le seul bain de jouvence, ce ne serait pas d’ aller vers de nouveaux paysages, mais d’ avoir d’ autres yeux, de voir l’univers avec les yeux d’un autre». Ειδικότερα: αγάπη για τη μητέρα - τον πατέρα γη, και οργή για την τρέχουσα κατάντια, έλξη και άπωση ταυτοχρόνως, λόγω των θλιβερών τεκταινομένων, από καθαρά οικολογική άποψη, στη γενέθλια νήσο του νυν, προκαθορίζουν σε πολύ μεγάλο βαθμό την εμβέλεια των εκφάνσεων. Άλλωστε «τις γενέθλιες πόλεις τις αγαπάει κανείς με τους εφιάλτες τους. Δηλαδή είναι πόλεις που δρουν επάνω σου και εφιαλτικά, όπως συμβαίνει με μένα...» μας θυμίζει και ο Δ. Ν. Μαρωνίτης, μιλώντας για τη δική του γενέθλια Θεσσαλονίκη, σε συνέντευξη στην Έλενα Χουζούρη, στο περιοδικό «Ένα», το καλοκαίρι 1989.\nΠαραλλάσσοντας μάλιστα τα όσα καίρια διετύπωσε η Ελένη Λαδιά για την ποίηση του Δ. Π. Παπαδίτσα στο δοκίμιό της Ο αγαπημένος του Όντος, που κυκλοφορεί ήδη από τις εκδόσεις «Λογείον», σε δεύτερη, συμπληρωμένη έκδοση, θα διατύπωνα την άποψη ότι ο «τόπος έχει μια παράξενη, ελκτική δύναμη ως ποιητικό ερέθισμα» και για τον Παναγιώτη Κουσαθανά. «Η πορεία είναι κάπως αντεστραμμένη. Δεν υπάρχει εκλογή του τόπου […] Ο τόπος τον καλεί, όπως εκείνα τα παράξενα πουλιά, που πάνε να πεθάνουν ή να γεννήσουν. Και όπως ο πιστός ή ο ερημίτης παίρνει τον δρόμο που τον οδηγεί στον θεό, καλεσμένος από φωνές μυστικές, έτσι και ο ποιητής αιφνίδια και εν πολλοίς ασύνειδα, πιεσμένος από το βάρος οραμάτων και εικόνων, οδηγείται στον τόπο, που τον καλεί να ενσαρκώσει ποιητικά ό, τι έχει διαισθανθεί και σκεφθεί». Ο ισχυρός δεσμός με τη Μύκονο είναι συνεπώς άλλος ένας κρίσιμος, ένας καθόλα πεπρωμένος δεσμός. Συνιστά εν ολίγοις για τον συγγραφέα το πρόχειρο, ειλικρινέστατο ταυτοχρόνως, απείκασμα του σύμπαντος κόσμου. Μάλιστα, στην κυριολεξία του όρου. Ο Παναγιώτης Κουσαθανάς, για να το εκφράσω διαφορετικά, δεν χρειάζεται για να στοχαστεί δημιουργικά την εκκωφαντική περιπέτεια του «εξωτισμού» ή τις φενάκες του επιπόλαιου, ισοπεδωτικού τουριστικώς οράν. Του φτάνει και του περισσεύει το μεγαθέαμα του – πολυσήμαντου - ολίγου. Εξ ου και η καθηλωτική αναγνωστική εμπειρία.\nΜυθ-ιστορίες για σημαδιακά συναπαντήματα\nΕκδόσεις Ίνδικτος 2011, σελ. 120\nΑναρτήθηκε από vivliolatreia.blogspot.com στις 17:33\nΈνα απόσπασμα από το βιβλίο "Τιμωρία, η λέξη των θ...


Ιδρύθηκε Σύλλογος Γονέων-Κηδεμόνων και Φίλων Ατόμων με Αυτισμό στην Καβάλα - KAVALA POST\nΙδρύθηκε Σύλλογος Γονέων-Κηδεμόνων και Φίλων Ατόμων με Αυτισμό στην Καβάλα\nΣτόχος του είναι η ενημέρωση, εκπαίδευση, κοινωνικοποίηση και εύρεση πόρων για οτιδήποτε μπορεί να υποστηρίξει το παιδί και την οικογένεια\n03|12|2018 | 11:36\nMε στόχο την αποδοχή και την στήριξη των γονιών με παιδιά που βρίσκονται στο φάσμα του αυτισμού καθώς και την ενημέρωση, εκπαίδευση, κοινωνικοποίηση και εύρεση πόρων για οτιδήποτε μπορεί να υποστηρίξει το παιδί και την οικογένεια, ιδρύθηκε ο σύλλογος γονέων – κηδεμόνων και φίλων ατόμων με αυτισμό Καβάλας, που διαθέτει 7μελες ΔΣ με πρόεδρο τον Αθανάσιο Οσταδάκη.\nΑκολουθεί το πρώτο δελτίο τύπου του συλλόγου\n«Η προσπάθεια των γονιών με παιδιά στο φάσμα του αυτισμού, πρέπει να έχει αποδοχή και στήριξη»\n«Με μεγάλη μας χαρά σας ανακοινώνουμε την ίδρυση του συλλόγου μας! Η προσπάθεια των γονιών με παιδιά στο φάσμα του αυτισμού, πρέπει να έχει αποδοχή και στήριξη! Στόχοι του συλλόγου μας είναι η ενημέρωση, η εκπαίδευση, η κοινωνικοποίηση, η εύρεση πόρων για οτιδήποτε μπορεί να υποστηρίξει το παιδί και την οικογένεια! Ανήλικοι ή ενήλικες, τα άτομα με ΔΑΦ, είναι μέλη του νομού μας και όπως όλοι οι συμπολίτες μας, έτσι και αυτοί, έχουν ανάγκη από ψυχαγωγία, μόρφωση, κοινωνικοποίηση και ένταξη!\nΑν είστε γονέας, κηδεμόνας ή φίλος, σας καλούμε να έρθετε στην ομάδα μας!\nΜας λυπεί που ακόμη δεν έχουμε ακόμα χώρο να σας καλωσορίσουμε, ωστόσο γίνονται ενέργειες προς αυτή την κατεύθυνση.\nΘα θέλαμε επίσης να ευχαριστήσουμε την δικηγόρο μας Ιωάννα Μπουλά, που αφιλοκερδώς μας προσέφερε τις υπηρεσίες της, καθώς και τον πρόεδρο του Νομαρχιακού Συλλόγου ΑμεΑ Π.Ε. Καβάλας Σ. Κρεμύδα και τους συνεργάτες του για την όλη τους συμβολή και στήριξή, με την παρουσία και τις γνώσεις τους, στην 1η μας Γενική Συνέλευση.\nΠρόεδρος: Αθανάσιος Οσταδάκης (τηλ.6974961215)\nΑντιπρόεδρος: Θεοδώρα Καγιάννη (τηλ. 6993990945)\nΓεν. Γραμματέας: Παναγιώτης Κουκοβίνης\nΤαμίας: Ευανθία Καρακατσάνη\nΟργ. Γραμματέας: Γεωργία Νασιούδη\nΜέλή: Θεόδωρος Δημάδης, Παναγιώτης Ηλιάδης\nΕλεγκτική Επιτροπή: Γκιουλέκα Φωτεινή, Λαμπίρη Κλαίρη, Βαρβέρογλου Σουλτάνα».\nΑΟΚ, ΑμΕΑ & Πρωτόκολλο ΕΧΕDRAMark: Κοντά στα προσφυγόπουλα του «Ασημακοπούλου» [Φωτογραφίες]\nΔήμος Καβάλας: Ο λόγος… στις γυναίκες [φωτογραφίες]\nΚαβάλα: Απομυθοποιώντας τα ταμπού του Αυτισμού\nΕκλάπησαν τιμαλφή και… χρήματα μέσα από το γραφείο του μακαριστού Μητροπολίτη Προκόπιου;\n21|10|2017 | 08:18\nΚορονοϊός: Κλειστοί και την «επόμενη μέρα» δημοτικοί παιδικοί σταθμοί, παιδικές χαρές και χώροι άθλησης, μέχρι νεωτέρας\n28|04|2020 | 22:56\nΔήμος Καβάλας: Εξόρμηση καθαρισμού στις Εργατικές κατοικίες του Προφήτη Ηλία\n06|08|2020 | 10:40


ΑΝΤΑΡΣΙΑ ΠΕΙΡΑΙΑ: Αντιφασιστικό Συλλαλητήριο: Παρασκευή 8 Ιούνη, στην Ομόνοια στις 7μμ.\nΑντιφασιστικό Συλλαλητήριο: Παρασκευή 8 Ιούνη, στην Ομόνοια στις 7μμ.\nΟι τραμπουκισμοί Κασιδιάρη δείχνουν πως εχθρός της Χρ. Αυγής και του φασισμού είναι η Αριστερά, όχι το σύστημα.\nΔεν χωράει κανένας εφησυχασμός. Δεν πρέπει να περιμένουμε να δούμε στα κανάλια το νέο τρομοκρατικό χτύπημα των φασιστών.\nΗ πάλη ενάντια στο Μνημόνιο είναι πάλη ενάντια σε κάθε φασισμό.\nΑναρτήθηκε από ΑΝΤΙΚΑΠΙΤΑΛΙΣΤΙΚΗ ΑΡΙΣΤΕΡΗ ΚΙΝΗΣΗ ΠΕΙΡΑΙΑ στις 2:53 π.μ.\nΑντιφασιστικό Συλλαλητήριο: Παρασκευή 8 Ιούνη, στη...


Since We Parted (Speaks, Oley) - IMSLP: Free Sheet Music PDF Download\nComplete Score (B♭ major: high voice and piano)\n*#100516 - 0.56MB, 4 pp. - 0.0/10 2 4 6 8 10 (-) - V/V/C - 102×⇩ - Massenetique\nCincinnati: The John Church Company, 1908. Plate 15928-3.\nRetrieved from "http://imslp.org/index.php?title=Since_We_Parted_(Speaks,_Oley)&oldid=1687244"


Κατεβάστε το δωρεάν βιβλίο Θα κλείσω τα φώτα σε μορφή: pdf, epub, mobi, FB2| Κατεβάσετε-βιβλίο.com\nΤο 1960 σε ένα σχετικά φιλελεύθερο καθεστώς, πριν την Ισλαμική Επανάσταση, στην πόλη Αμπαντάν του Ιράν κοντά στον Περσικό κόλπο ζει η Κλαρίς με την οικογένειά της. Όπως και η ίδια, όλος ο κοινωνικός περίγυρός της προέρχεται από αρμενικές οικογένειες που ζουν στο Ιράν. Τη βαρετή και επαναλαμβανόμενη καθημερινότητα της Κλαρίς έρχεται να ταράξει ο νέος γείτονας, στο πρόσωπο του οποίου αναγνωρίζει μια αδελφή ψυχή.\nΟ αναγνώστης γίνεται μάρτυρας της εσωτερικής ψυχικής επανάστασης της Κλαρίς, που μέσα από αυτή τη σχέση αρχίζει να συνειδητοποιεί τι την ενοχλεί, τι ανέχεται και τι δεν της αρέσει στη ζωή της. Έτσι ωριμάζει, γίνεται πιο αποφασιστική και θέτει πλέον τα όριά της. Παράλληλα παρακολουθούμε τον τρόπο ζωής μιας συγκεκριμένης μερίδας της ιρανικής κοινωνίας, της κοινότητας των Αρμενίων, με τα χριστιανικά ήθη και έθιμά τους, τα σχολεία, τις εκκλησίες και τις λέσχες τους. Τα μέλη της αρμενικής κοινότητας ήταν πιο προοδευτικά, με μεγαλύτερη οικονομική άνεση και μόρφωση από τους μουσουλμάνους συμπατριώτες τους, οι δε Αρμένισσες απολάμβαναν περισσότερες ελευθερίες, καθώς η ιστορία διαδραματίζεται πριν την επιβολή των περιορισμών του ισλαμικού νόμου, που κυριαρχούν ακόμα και σήμερα\nH ιρανοαρμενικής καταγωγής Ζόγια Πίρζαντ γεννήθηκε το 1952 στο Αμπαντάν. Είναι από τις γνωστότερες σύγχρονες συγγραφείς της χώρας της.\nΤο μυθιστόρημά της “Θα Κλείσω τα Φώτα” γνώρισε τεράστια επιτυχία στην πατρίδα της και μεταφράστηκε σε πολλές γλώσσες. Για το συγκεκριμένο έργο της τιμήθηκε με το βραβείο Houshang Golshiri για το Καλύτερο Μυθιστόρημα της Χρονιάς.\nΣυγγραφέας: Pirzad Zoya\nΜεταφραστής: Μαριάτου Σοφία\nΚατηγορίες: Ιρανική πεζογραφία – Μυθιστόρημα , Περσική λογοτεχνία\nΤιμή σε ιστοσελίδες: 11.95 €\nΠροηγούμενο βιβλίο Previous post: ΕΛΛΗΝΟΙΤΑΛΙΚΟ ΛΕΞΙΚΟ (ΝΕΟ ΜΙΝΙ)\nΕπόμενο βιβλίο Next post: Είναι και συνείδηση γνώση και αλήθεια